hotchpotch/miracl-hf-unified huggingface dataset:
สาธารณรัฐกาแลกติกใหม่
สาธารณรัฐกาแลกติกใหม่ หรือ สาธารณรัฐใหม่ หรือ สาธารณรัฐกาแลกติกที่สอง เป็นกลุ่มองค์กรในเรื่องแต่งชุด"สตาร์ วอร์ส" ซึ่งเป็นคณะผู้ปกครองของกาแลกซีที่ได้รับการก่อตั้งโดยพันธมิตรฟื้นฟูสาธารณรัฐเพื่อแทนที่จักรวรรดิกาแลกติกหลังเสร็จสิ้นยุทธการเอนดอร์
หลังจากพันธมิตรดาวเคราะห์อิสระที่ก่อตั้งทันทีหลังเสร็จสิ้นยุทธการเอนดอร์ได้สลายตัวลงในปีที่ 5 หลังยุทธการยาวินนั้น สาธารณรัฐกาแลกติกใหม่ก็ได้รับการก่อตั้งขึ้นและขึ้นเป็นคณะผู้ปกครองกาแลกซี โดยถือว่าเป็นการดำเนินงานต่อจากสาธารณรัฐกาแลกติกเก่า
สาธารณรัฐฯ ได้รับการก่อตั้งด้วยแนวคิดหลักเดียวกับกับการก่อตั้งสาธารณรัฐเก่าเมื่อกว่าสองหมื่นห้าพันปีก่อน คือการมีองค์กรปกครองที่มีรัฐสภาคอยปกครองกาแลกซีด้วยความยุติธรรมและเสมอภาค นอกจากนี้สาธารณรัฐใหม่ยังถูกออกแบบเพื่อชดเชยจุดอ่อนของสาธารณรัฐเก่าที่ทำให้เกิดความเสื่อมจนล่มสลาย สาธารณรัฐใหม่ได้รับการคุ้มครองจากนิกายเจไดใหม่ซึ่งก่อตั้งโดยลุค สกายวอล์คเกอร์ เหมือนอย่างที่สาธารณรัฐกาแลกติกเก่าได้รับการคุ้มครองจากนิกายเจไดเก่า
แต่อย่างไรก็ตามหลังจากได้รับชัยชนะเหนือจักรวรรดิที่ดาวจัคคูและได้ลงนามสนธิสัญญาสันติภาพและนำไปสู่สงครามเย็นระหว่างสาธารณรัฐใหม่และเศษจักรวรรดิที่เหลืออยู่ หลายปีต่อมาปฐมภาคีได้ละเมิดสนธิสัญญาและรวบรวมกองทัพจักรวรรดิเก่าเอาไว้ทั้งหมด แต่สาธารณรัฐใหม่ก็ไม่ได้ทำการปราบปรามปฐมภาคีแต่อย่างใดๆเลยจนเลอา ออร์กานา โซโล อดีตสมาชิกวุฒิสภาแห่งสาธารณรัฐใหม่และสมาชิกเก่าในพันธมิตรฟื้นฟูสาธารณรัฐก็ได้ก่อตั้งฝ่ายต่อต้านเพื่อต่อกรกับปฐมภาคี
สาธารณรัฐกาแลกติกใหม่ล่มสลายลงเนื่องจากเมืองหลวงของสาธารณรัฐคือ Hosnian Prime และดาวเคราะข้างเคียงในระบบ Hosnian ถูกลำแสงทำลายล้างที่ยิงมาจากฐานทัพสตาร์คิลเลอร์ โดยฝ่ายปฐมภาคี
พี-3 โอไรออน
พี-3 โอไรออน (P-3 Orion) เครื่องบิน พี-3 เริ่มบินเป็นครั้งแรกเมื่อวันที่ 15 สิงหาคม ค.ศ. 1985 มันถูกประจำการในกองทัพเรือสหรัฐฯเมื่อวันที่ 13 สิงหาคม ค.ศ. 1989 แทนที่เครื่องบิน ล็อกฮีด พี-2 เนปจูน และยังประจำการในกองบินทหารเรือของกองทัพเรือไทยอีกด้วย
เทศกาลเช็งเม้ง
ชิงหมิง (qing-ming, อักษรจีนตัวเต็ม: 清明節, อักษรจีนตัวย่อ: 清明节, พินอิน: Qīngmíngjié) หรือ เช็งเม้ง, เชงเม้ง (ตามสำเนียงแต้จิ๋ว)หรือ "เฉ่งเบ๋ง" (ในสำเนียงฮกเกี้ยน) "เช็ง"หรือ"เฉ่ง" หมายถึง สะอาด บริสุทธิ์ และ "เม้ง"หรือ"เบ๋ง" หมายถึง สว่าง รวมแล้วหมายความถึง ช่วงเวลาแห่งความแจ่มใส รื่นรมย์
เช็งเม้งในประเทศจีน เริ่มต้นประมาณ 4-5 เมษายน ไปจนถึง 19-20 เมษายน เป็นฤดูใบไม้ผลิ อากาศจะคลายความหนาวเย็น เริ่มเข้าสู่ความอบอุ่น มีฝนตกปรอย ๆ มีบรรยากาศสดชื่น ท้องฟ้าใสสว่าง (เป็นที่มาของชื่อ เช็งเม้ง)
สำหรับในประเทศไทยเทศกาลเช็งเม้ง ถือวันที่ 5 เมษายนของทุกปีเป็นหลัก (บางปีจะเป็นวันที่ 4 เช่น เชงเม้งในปี 2559,2560) แล้วนับวันก่อนถึง 3 วัน และเลยไปอีก 3 วัน รวมเป็น 7 วัน (2 - 8 เมษายน) แต่ในปัจจุบันเนื่องจากมีปัญหาการจราจรคับคั่ง เลยขยายช่วงเวลาเทศกาลให้เร็วขึ้นอีก 3 สัปดาห์ (ประมาณ 15 มีนาคม - 8 เมษายน) แต่ในภาคใต้บางพื้นที่ เช่น จังหวัดตรังจะจัดเร็วกว่าที่อื่น 1 วัน ประมาณวันที่ 4 เมษายนของทุกปี
ประเพณีที่สำคัญมากที่สุดของของชาวจีน คือ ไหว้บรรพบุรุษที่สุสาน ฮวงซุ้ย(แต้จิ๋ว) แต่คนฮกเกี้ยนเรียกว่า บ่องป้าย เป็นการแสดงความกตัญญูต่อบรรพบุรุษ โดยมีอิทธิพลมาจากลัทธิขงจื๊อ ที่เน้นเรื่องความกตัญญูเป็นสำคัญ
ในยุคชุนชิว องค์ชายฉงเอ่อแห่งแคว้นจิ้นหนีภัยออกนอกแคว้น ไปมีชีวิตตกระกำลำบากนอกเมือง โดยมีเจี้ยจื่อทุยติดตามไปดูแลรับใช้
เจี้ยจื่อทุยมีจิตใจเมตตาถึงขนาดเชือดเนื้อที่ขาของตนเป็นอาหารให้องค์ชายเสวยเพื่อประทังชีวิต ภายหลังเมื่อองค์ชายฉงเอ่อเสด็จกลับเข้าแคว้นและได้รับการสถาปนาขึ้นเป็นเจ้าผู้ครองแคว้น นาม จิ้นเหวินกง และได้สถาปนาตอบแทนขุนนางทุกคนที่เคยให้ความช่วยเหลือตน แต่ลืมเจี้ยจื่อทุยไป นานวันเข้าจึงมีคนเตือนถึงบุญคุณเจี้ยจื่อทุย จิ้นเหวินกงเพิ่งนึกขึ้นไป จึงต้องการตอบแทนบุญคุณเจี้ยจื่อทุย โดยจัดหาบ้านให้เขาและมารดาให้เข้ามาอยู่อย่างสุขสบายในเมือง แต่ทว่าเจี้ยจื่อทุยปฏิเสธ
จิ้นเหวินกงได้คิดแผนเผาภูเขา โดยหวังว่าเจี้ยจื่อทุยจะพามารดาออกมาจากบ้าน แต่ผลสุดท้ายกลับไม่เป็นไปอย่างที่คิด สองแม่ลูกกลับต้องเสียชีวิตในกองเพลิง ดังนั้น เพื่อเป็นการรำลึกถึงเจี้ยจื่อทุย จิ้นเหวินกงจึงมีคำสั่งให้วันนี้ของทุกปี ห้ามไม่ให้มีการก่อไฟ และให้รับประทานแต่อาหารสด ๆ และเย็น ๆ จนกลายเป็นที่มาของเทศกาลวันกินอาหารเย็น หรือ เทศกาลหันสือเจี๋ย (寒食节) ซึ่งเป็นวันสุกดิบก่อนวันเช็งเม้ง 1 วัน
เนื่องจากคนโบราณนิยมถือปฏิบัติกิจกรรมตามประเพณีวันหันสือเจี๋ยต่อเนื่องไปจนถึงวันเช็งเม้ง นานวันเข้าเทศกาลทั้งสองก็รวมเป็นวันเช็งเม้งวันเดียว การไหว้เจี้ยจื่อทุยจึงค่อย ๆ เปลี่ยนมาเป็นการไปเซ่นไหว้บรรพบุรุษแทน
เริ่มมาจากการที่พระเจ้าฮั่นเกาจู ปราบดาภิเษกและสถาปนาราชวงศ์ฮั่นขึ้นแล้ว เกิดระลึกถึงบุญคุณบิดา มารดาที่เสียชีวิตไปแล้วที่บ้านเกิด จึงเร่งรัดกลับบ้านเกิด แต่ทว่าป้ายชื่อของฮวงซุ้ยแต่ละที่เลือนรางเต็มทน จากสงคราม พระเจ้าฮั่นเกาจูจึงอธิษฐานต่อสวรรค์ด้วยการโปรยกระดาษสีขึ้นบนฟ้าแล้วให้ลมพัดปลิวไป ถ้ากระดาษตกที่ฮวงซุ้ยไหน ถือว่าเป็นฮวงซุ้ยของบิดา มารดาพระองค์ และเมื่อดูป้ายชื่อชัด ๆ แล้วก็พบว่าเป็นฮวงซุ้ยของบิดา มารดาพระองค์จริง ประเพณีการทำความสะอาดฮวงซุ้ยและโปรยกระดาษสีบนหลุมศพก็เริ่มมาจากตรงนี้เอง
เฟอร์รารี่ เอฟ2007
เฟอร์รารี่ เอฟ2007 () เป็นรถสูตรหนึ่งของเฟอร์รารี่ เปิดตัวเมื่อ 14 มกราคม ค.ศ. 2007
คณะรัฐมนตรีไทย คณะที่ 29
คณะรัฐมนตรี คณะที่ 29 (9 กุมภาพันธ์ 2502 - 8 ธันวาคม 2506)
จอมพลสฤษดิ์ ธนะรัชต์ เป็นนายกรัฐมนตรี ประกาศพระบรมราชโองการ เมื่อวันที่ 9 กุมภาพันธ์ 2502 พระบาทสมเด็จพระปรมินทรมหาภูมิพลอดุลยเดช ทรงลงพระปรมาภิไธยในประกาศ พลเอกสุทธิ์ สุทธิสารรณกร ประธานสภาร่างรัฐธรรมนูญเป็นผู้ลงนามรับสนองพระบรมราชโองการ และในวันที่ 10 กุมภาพันธ์ 2502 ได้มีพระบรมราชโองการโปรดเกล้าฯ แต่งตั้งคณะรัฐมนตรี
มีการจัดตั้งกระทรวงพัฒนาการแห่งชาติ จึงมีการแต่งตั้งรัฐมนตรีว่าการกระทรวงพัฒนาการแห่งชาติ และรัฐมนตรีว่าการกระทรวงสำนักนายกรัฐมนตรี เพื่อเป็นผู้ช่วยสั่งหรือปฏิบัติราชการแทนนายกรัฐมนตรี
คณะรัฐมนตรีคณะนี้สิ้นสุดลงเมื่อจอมพล สฤษดิ์ ธนะรัชต์ ได้ถึงแก่อสัญกรรม เมื่อวันที่ 8 ธันวาคม 2506
จุดหมายปลายทางของบริติช แอร์เวย์
รายชื่อต่อไปนี้เป็นจุดหมายปลายของสายการบินบริติช แอร์เวย์ โดยที่ไม่ได้รวมจุดหมายปลายทางของสายการบินลูก และสายการบินแฟรนไชส์ (บีเอ คอนเนคท์, จีบีแอร์เวย์, บริติชเมดิเตอร์เรเนียน แอร์เวย์)
ยูกิเอะ นากามะ
ยูกิเอะ นากามะ () (30 ตุลาคม พ.ศ. 2522 -) เป็นนักแสดง นักร้องและไอดอล เกิดที่ อุราโซเอะ จังหวัดโอะกินะวะ ประเทศญี่ปุ่น เป็นน้องคนสุดท้องในพี่น้อง 6 คน (พ่อ - แม่-พี่สาว 2คน - พี่ชาย 3 คน)
ยูกิเอะ โด่งดังจากบท นาโอโกะ ยามาดะ นักมายากลสาวที่ได้เข้าไปเกี่ยวข้องกับคดีฆาตกรรมในเรื่อง Trick ทั้งซีรีส์และภาพยนตร์ ในปีพ.ศ. 2543 เธอเองก็เหมือนกับไอดอลหญิงทั่วไปที่มีสามอาชีพคือ นักแสดง นางแบบและนักร้อง แต่สิ่งที่ไม่เหมือนกับนักแสดงหญิงทั่วไปคือ เธอเริ่มเดบิวในภาพยนตร์เมื่อปลายปี 90 ก่อนที่จะเข้ามาสู่วงการจอแก้วและประสบความสำเร็จอย่างมาก
ยูกิเอะ เกิดเมื่อ 30 ตุลาคม พ.ศ. 2522 ที่เมืองอุราโซเอะ ในโอกินาวะ เธอเป็นน้องคนสุดท้องในพี่น้อง 6 คน (พี่สาว, พี่ชาย 3 คน, พี่สาว และตัวเธอ) ยูกิเอะเริ่มเรียนเต้น สไตล์มิยางิ (การเต้นท้องถิ่นของโอกินาวะ) ตั้งแต่ยังเด็ก เธอเติบโตมากับการเข้าคลาสฝึกฝนความสามารถต่าง ๆ ไม่ว่าจะเป็นเล่นเปียโน ว่ายน้ำหรือการคำนวณด้วยลูกคิด จึงทำให้เธอมีความสามารถหลากหลายด้าน
ในช่วงแรกของอาชีพในวงการบันเทิงเธอได้เริ่มเป็นนางแบบชุดว่ายน้ำมาก่อนที่จะก้าวเข้ามาเป็นนักแสดงในจอแก้ว และได้เข้ามาที่โตเกียวหลังจากที่ได้เล่นละครครั้งแรกในรายการโทรทัศน์ของท้องถิ่นเมื่อปี พ.ศ. 2538 และเข้าสู่วงการบันเทิงโดยการเดบิวซิงเกิลแรก "MOONLIGHT to DAYBREAK"ซึ่งเป็นเพลงธีมของภาพยนตร์การ์ตูนรวมไปถึงซิงเกิลอื่น ๆ ที่ออกตามมาในปีต่อ ๆ มาของเธอก็เป็นธีมประกอบภาพยนตร์การ์ตูนเช่นกัน ถึงแม้ว่าเธอจะออกซิงเกิลมาถึง 5 ซิงเกิลและมีเล่นละครหลายเรื่อง แต่ว่าชื่อของเธอก็ยังไม่เป็นที่รู้จักในวงกว้างเท่าไหร่นัก
งานละครชิ้นแรกของเธอในปีพ.ศ. 2543 คือเรื่อง "Trick" ซึ่งนำไปสู่ "Trick2" "Gokusen" และ "Night Hospital" ในปี 2002 และบทนำในเรื่อง "Kao" ในปีพ.ศ. 2546 อีกทั้งเธอยังได้แสดงละครย้อนยุคเรื่อง "Musashi"ทางช่อง NHK อีกด้วย
ปัจจุบันยูกิเอะถือว่าเป็นนักแสดงที่มีชื่อเสียงมากคนหนึ่งในญี่ปุ่น เธอมีงานต่าง ๆ ออกมาสู่สายตาผู้ชมอยู่ตลอด และล่าสุดเธอได้ออกซิงเกิลซึ่งเป็นเพลงธีมของโทรศัพท์มือถือ KDDI ชื่อ " Koi No Download" ซึ่งขายได้มากกว่าครึ่งล้านแผ่น
ใน 2 ปีที่ผ่านแสดงให้เห็นว่าเธอประสบความสำเร็จในสายอาชีพของเธอเป็นอย่างมากไม่ว่าจะเป็นงานโฆษณาและละครที่ออกอากาศทางโทรทัศน์อย่างไม่ขาดสาย รวมไปถึงได้รับเกียรติให้เป็นพิธีกรหลักของรายการ Kohaku Uta Gassen ทางช่อง NHK ถึง 2 ปี ซ้อน (พ.ศ. 2548-พ.ศ. 2549) อีกด้วย
รางวัล Japanese Drama Academyข่าว Oricon จัดอันดับ ดารา หล่อ สวย ในชุด yukata ประจำฤดูร้อนปี 2008 จากเวบ JapanKiku
ปีขั้วโลกสากล
ปีขั้วโลกสากล () เกิดจากนักวิทยาศาสตร์ได้กำหนดเริ่มตั้งแต่เดือนมีนาคม พ.ศ. 2550 - 2552 เพื่อกระตุ้นให้นักวิทยาศาสตร์ทั่วโลกมีความร่วมมือกันในการวางแผนสำรวจ และทำการศึกษาวิจัยขั้วโลก ซึ่งในอดีตได้เคยมีการจัดปีขั้วโลกสากลมาแล้ว 3 ครั้ง คือ พ.ศ. 2425 - 2426 (สมัยรัชกาลที่ 5) พ.ศ. 2475 - 2476 (สมัยรัชกาลที่ 7) และครั้งสุดท้ายคือ พ.ศ. 2500 - 2501
วอร์ด คันนิงแฮม
เฮาวอร์ด จี. "วอร์ด" คันนิงแฮม (Howard G. "Ward" Cunningham - 26 พฤษภาคม พ.ศ. 2492 - ) นักเขียนโปรแกรมคอมพิวเตอร์ชาวอเมริกันผู้คิดสร้าง "วิกิ" ผู้บุกเบิกทั้งรูปแบบการออกแบบโปรแกรมและ "โปรแกรมเอ็กซ์ทรีม" (XP) วอร์ด คันนิงแฮมได้เริ่มงานเขียนโปรแกรมสำหรับซอฟต์แวร์ของ "วิกิวิกิเว็บ" (WikiWikiWeb) เมื่อ พ.ศ. 2537 และบรรจุเข้าเว็บไซต์ของบริษัทที่ปรึกษาซอฟต์แวร์ของตนเองคือ คันนิงแฮม & คันนิงแฮม (รู้จักในชื่อโดเมน c2.com)เมื่อวันที่ 25 มีนาคม พ.ศ. 2538 ในรูปแบบของ "แอด-ออน" ของพอร์ทแลนด์รีโพสิทอรี
วอร์ด คันนิงแฮมได้รับปริญญาตรีด้านวิศวกรรมสหสาขา (วิศวกรรมไฟฟ้าและวิทยาศาสตร์คอมพิวเตอร์) และปริญญาโทด้านวิทยาศาสตร์คอมพิวเตอร์จากมหาวิทยาลัยเพอร์ดู วอร์ด คันนิงแฮมได้ริเริ่มธุรกิจด้านคอมพิวเตอร์หลายอย่างและหลายแห่งโดยเฉพาะด้านงานวิจัยและพัฒนาและเคยทำงานให้บริษัทไมโครซอฟระหว่างเดือนตุลาคม พ.ศ. 2546 - เดือนธันวาคม พ.ศ. 2548
ในการให้สัมภาษณ์ครั้งหนึ่งในปี พ.ศ. 2549 วอร์ด คันนิงแฮมรับว่าเคยคิดที่จะขอสิทธิบัตรแนวคิดของ "วิกิ" เมื่อแรกคิดขึ้นได้ ปัจจุบัน วอร์ด คันนิงแฮมอาศัยอยู่ที่เมืองบีเวอร์ตัน รัฐออริกอน
สนามมวยราชดำเนิน
สนามมวยราชดำเนิน หรือ เวทีมวยราชดำเนิน () เวทีมวยระดับมาตรฐานหนึ่งในสองแห่งของประเทศไทย ตั้งอยู่ ณ เลขที่ 1 ถนนราชดำเนินนอก แขวงวัดโสมนัส เขตป้อมปราบศัตรูพ่าย กรุงเทพมหานคร สนามมวยราชดำเนินก่อตั้งขึ้นโดยดำริของจอมพล ป. พิบูลสงคราม เมื่อครั้งดำรงตำแหน่งนายกรัฐมนตรี โดยให้สำนักงานทรัพย์สินส่วนพระมหากษัตริย์ เป็นผู้ดำเนินการก่อสร้างขึ้น โดยเริ่มก่อสร้างตั้งแต่ก่อนสงครามโลกครั้งที่ 2 มาเสร็จสิ้นหลังสงครามสงบแล้ว ในปี พ.ศ. 2488 โดยสนามมวยราชดำเนินได้เริ่มการแข่งขันครั้งแรก ในวันที่ 23 ธันวาคม พ.ศ. 2488 โดยในระยะแรกยังไม่มีหลังคามุง
สนามมวยราชดำเนิน นับเป็นเวทีมวยระดับมาตรฐานแห่งแรกของประเทศไทย ได้ถูกยอมรับว่ามีทำเลที่ตั้งและสถาปัตยกรรมสวยงามแห่งหนึ่งของโลก มีนักมวยทั้งนักมวยไทย นักมวยสากล จำนวนมากขึ้นชกที่นี่ โดยนักมวยสากลหลายคนที่ก่อนและได้เป็นแชมป์โลกแล้วที่ทำการขึ้นชกที่นี่ ได้แก่ โผน กิ่งเพชร, ชาติชาย เชี่ยวน้อย, เวนิส บ.ข.ส., พเยาว์ พูนธรัตน์, เขาทราย แกแล็คซี่, รัตนพล ส.วรพิน, ชนะ ป.เปาอินทร์ เป็นต้น
ปัจจุบัน สนามมวยราชดำเนินได้ติดตั้งเครื่องปรับอากาศจึงได้ชื่อเรียกเล่น ๆ จากแฟนมวยว่า "วิกแอร์" และปรับปรุงสภาพใหม่ ในการดูแลของบริษัท เวทีราชดำเนิน จำกัด โดยเช่าช่วงต่อจากสำนักงานทรัพย์สินส่วนพระมหากษัตริย์ มีนายเฉลิมพงษ์ เชี่ยวสกุล เป็นนายสนาม โดยมีการจัดการแข่งขันชิงแชมป์ของเวทีทั้งมวยไทยและมวยสากล ตั้งแต่รุ่นมินิฟลายเวต (105 ปอนด์) จนถึงรุ่นมิดเดิลเวต (160 ปอนด์) โดยผู้ที่ได้แชมป์ของสนามมวยราชดำเนินนี้ก็เหมือนกับได้แชมป์ประเทศไทย
สนามมวยราชดำเนิน จัดให้มีการชกทุกวันจันทร์, พุธ และพฤหัสบดี เวลา 18.00-21.00 น. วันอาทิตย์ เวลา 17.00-21.00 น. เว้นวันสำคัญทางศาสนา
ซาโตชิ อีดะ
ซาโตชิ อีดะ () เกิดเมื่อวันที่ 11 สิงหาคม พ.ศ. 2512 ที่เมืองนาโงยะ ประเทศญี่ปุ่น
ซาโตชิ อีดะ เป็นมวยถนัดซ้าย ชกอยู่ในสังกัด มิโดริ ยิม (Midori Gym) ชิงแชมป์โลกครั้งแรกในรุ่นจูเนียร์แบนตั้มเวท ของสมาคมมวยโลก (WBA) กับอลิมี กอยเตีย นักมวยชาวเวเนซุเอลา ในปี พ.ศ. 2539 และเป็นฝ่ายแพ้น็อกไปในยกที่ 5 ซึ่งเป็นการแพ้ครั้งแรกของอีดะด้วย ครั้นเมื่อเข็มขัดแชมป์เปลี่ยนไปเป็นของหยกไทย ศิษย์ อ. อีดะ จึงได้มีโอกาสชิงแชมป์โลกอีกครั้งกับหยกไทยในปี พ.ศ. 2540 ปรากฏว่าผลออกมาเสมอกันไปแบบที่ฝ่ายอีดะน่าจะเป็นผู้ชนะ แต่ในปลายปีเดียวกัน ซาโตชิ อีดะ ได้มีโอกาสพิสูจน์ฝีมือกับหยกไทยอีกครั้ง และครั้งนี้อีดะเป็นฝ่ายชนะคะแนน 12 ยก ได้เป็นแชมป์โลก
ซาโตชิ อีดะ ป้องกันตำแหน่งแชมป์ไว้ได้ 2 ครั้ง โดยครั้งแรกเป็นการชกกับฮิโรกิ อิโอกะ นักมวยชาวญี่ปุ่นด้วยกันเอง และสามารถเอาชนะคะแนนไปได้ ซาโตชิ อีดะ มาเสียตำแหน่งแชมป์ไปในการป้องกันตำแหน่งครั้งที่ 3 โดยเป็นฝ่ายแพ้คะแนน เฮซุส โรฮาส นักมวยชาวเวเนซุเอลาไปอย่างที่ไม่มีใครคาดคิดมาก่อน และหลังจากนั้นอีดะก็แขวนนวมไปทันที
พงษ์ศิริ พ.ร่วมฤดี
พงษ์ศิริ พ.ร่วมฤดี มีชื่อจริงว่า ไพบูลย์ ลัดหนองขี เกิดที่ตำบลเมืองพลับพลา อำเภอห้วยแถลง จังหวัดนครราชสีมา มีฉายาที่เป็นที่รู้จักอย่างดีของแฟนมวยว่า "แรมโบ้" ซึ่งชื่อนี้ถูกเรียกติดปากมากกว่าพงษ์ศิริ จนบางคนเรียกว่า แรมโบ้ ไปเลยก็มี เนื่องจากเป็นมวยที่มีสไตล์เดินหน้าบุกอย่างเดียว ถอยหลังไม่เป็น เรี่ยวแรงไม่มีหมดตลอด 5 ยก แม้จะเป็นจะมวยรุ่นเล็กก็ตาม และถือเป็นแบบอย่างให้แก่ "แซมซั่น" แสนเมืองน้อย ลูกเจ้าพ่อมเหศักดิ์ นักมวยรุ่นน้องในเวลาต่อมา
พงษ์ศิริ พ.ร่วมฤดี เคยสร้างประวัติศาสตร์ให้แก่วงการมวยไทยมาแล้วในปี พ.ศ. 2532 ในการชกกับ "ไอ้เลือดเหล็ก" ไพโรจน์น้อย ส.สยามชัย ที่เวทีลุมพินี เมื่อทั้งคู่ชกได้อย่างดุเดือดที่สุดจนถูกบันทึกเป็นประวัติการณ์ และการชกในวันนี้สามารถเก็บค่าผ่านประตูได้ถึง 3,000,000 บาท มากที่สุดเป็นครั้งแรกในประวัติศาสตร์ ซึ่งผลการชกพงษ์ศิริเป็นฝ่ายชนะคะแนนไป ซึ่งการพบกันของทั้งคู่ได้รับการยกย่องให้เป็นคู่มวยที่ดุเดือดที่สุดในรอบ 20 ปี ของเวทีลุมพินี
ในสมัยรุ่งเรือง ก่อนขึ้นเวที แรมโบ้ พงษ์ศิริ พ.ร่วมฤดี จะมีทีมพี่เลี้ยงนำมาก่อนพร้อมกับโบกธงโจรสลัดรูปกะโหลกไขว้สีดำผืนใหญ่ เป็นการข่มขวัญคู่ต่อสู้ก่อนการชกด้วยทุกครั้ง
เนื่องจากการที่เป็นมวยเชิงบุก เดินหน้าเข้าแลกกับคู่ต่อสู้ตลอด ทำให้หลังการชก แรมโบ้ พงษ์ศิริมักได้รับบาดเจ็บจนเคยเข้ารักษาตัวที่โรงพยาบาลมาแล้ว ในช่วงหลังชีวิตการชกมวยในระยะหลัง ๆ พงษ์ศิริ ขึ้นชกด้วยการใช้ชื่อว่า "พงษ์ศิริ ลัดหนองขี"
พงษ์ศิริ พ.ร่วมฤดี ต้องยุติการชกมวยไปเพียงอายุ 25 ปี เท่านั้น เนื่องด้วยสภาพร่างกายทรุดโทรมจากการโหมชกมาโดยตลอด และหันไปเป็นนักร้องเพลงลูกทุ่งตามสถานบันเทิงยามค่ำคืนแทน
นอกจากนี้ พงษ์ศิริยังมีลูกชายซึ่งเป็นนักมวยเหมือนกับผู้เป็นพ่อ คือ บุญอนันต์ ลัดหนองขี ซึ่งใช้ชื่อในการชกว่า แรมโบ้น้อย ลัดหนองขี
หลี่ ฉุน
หลี่ ฉุน (จีน: 李純 / พินอิน: Lǐ Chún) หรือ จุนจุน (ญี่ปุ่น: ジュンジュン / โรมะจิ: Junjun) (เกิดวันพฤหัสบดีที่ 11 กุมภาพันธ์ พ.ศ. 2531 ณ มณฑลหูหนาน สาธารณรัฐประชาชนจีน) คือนักร้องหญิงชาวจีนของสังกัด "เฮลโล! โปรเจกต์" (Hello! Project) ในประเทศญี่ปุ่น ปัจจุบันเธอคือสมาชิกของกลุ่มนักร้องหญิง "มอร์นิงมุซุเมะ" (モーニング娘。)
ปี พ.ศ. 2549 หลี่ ฉุน ได้เข้าร่วมโครงการประกวดนักร้องหญิงของสาธารณรัฐประชาชนจีนในรายการโทรทัศน์ "ซูเปอร์เกิร์ล" (Super Girl) ซึ่งผลการประกวดในครั้งนั้น เธอทำได้ดีที่สุดเพียงเข้ารอบ 50 คนสุดท้าย
หลังจากที่เธอตกรอบ สึงกุ (つんく) โปรดิวเซอร์ประจำกลุ่มนักร้องมอร์นิงมุซุเมะของประเทศญี่ปุ่น ก็ได้นำเอาตัวของเธอและผู้ที่ไม่ผ่านการคัดเลือกจากรายการซูเปอร์เกิร์ลคนอื่น ๆ มาเข้าโครงการคัดเลือกหาตัวนักร้องสำหรับมอร์นิงมุซุเมะอีกครั้งหนึ่ง การคัดเลือกในครั้งนั้น จัดขึ้นอย่างลับ ๆ ที่กรุงปักกิ่ง สาธารณรัฐประชาชนจีน โดยที่ข่าวคราวของการคัดเลือกครั้งนี้ได้ถูกปกปิดเอาไว้ไม่ให้สมาชิกปัจจุบันของมอร์นิงมุซุเมะในขณะนั้นทราบ
จนกระทั่งวันพฤหัสบดีที่ 15 มีนาคม พ.ศ. 2550 ได้มีการประกาศอย่างเป็นทางการว่า หลี่ ฉุน (ร่วมกับเฉียน หลิน (銭　琳)) คือสมาชิกใหม่ในรุ่นที่ 8 ของมอร์นิงมุซุเมะ ซึ่งเธอทั้งสองได้เข้ามาร่วมงานในฐานะของ "นักเรียนต่างชาติ" โดยสึงกุได้กล่าวถึงเธอและเฉียน หลิน ไว้ว่า สมาชิกใหม่ชาวจีนทั้งคู่นี้จะเป็นกุญแจสำคัญสำหรับแผนการของเขาที่จะขยายมอร์นิงมุซุเมะให้กลายเป็นกลุ่มนักร้องของทวีปเอเชีย
หลี่ ฉุน พร้อมด้วยเฉียน หลิน ได้รับการเปิดตัวต่อสื่อมวลชนในฐานะของสมาชิกมอร์นิงมุซุเมะเป็นครั้งแรกในวันอาทิตย์ที่ 18 มีนาคมของปีเดียวกัน ผ่านทางรายการโทรทัศน์ "เฮลโล! มอร์นิง" (Hello! Morning) ของญี่ปุ่น (ซึ่งในสัปดาห์เดียวกันนั้น เธอได้ย้ายมาพำนักที่กรุงโตเกียว ประเทศญี่ปุ่น) หลังจากนั้น เธอทั้งคู่ได้ปรากฏตัวต่อหน้าสาธารณชนเป็นครั้งแรกที่ไซตามะซูเปอร์อารีนา ในการทัวร์คอนเสิร์ตของมอร์นิงมุซุเมะภาคฤดูใบไม้ผลิวันสุดท้าย ซึ่งเป็นวันเดียวกันกับที่ฮิโตมิ โยชิซาวะ อดีตหัวหน้ากลุ่ม 'สำเร็จการศึกษา' จากกลุ่มพอดี
สวนสัตว์พาต้า
สวนสัตว์พาต้า () เป็นสวนสัตว์ขนาดเล็ก ตั้งอยู่ที่ชั้น 6–7 ของห้างสรรพสินค้าพาต้า สาขาปิ่นเกล้า ในเขตบางพลัด ฝั่งธนบุรี กรุงเทพมหานคร บริเวณแยกบรมราชชนนี ด้านมุ่งหน้าไปทางสะพานสมเด็จพระปิ่นเกล้า เปิดดำเนินกิจการเมื่อต้นปี พ.ศ. 2526 โดยเริ่มแรกเปิดให้เข้าฟรี ต่อมาจึงเริ่มเก็บค่าเข้าชม ในอัตราเด็ก 5 บาท ผู้ใหญ่ 10 บาท ปัจจุบันอยู่ที่ ผู้ใหญ่ 80 บาท เด็ก 50 บาท เปิดตั้งแต่ 10.00-18.00 น. ทุกวัน ในวันหยุดเสาร์-อาทิตย์ และวันหยุดราชการมีการแสดงพิเศษจากสัตว์ต่าง ๆ เช่น ละครลิง
สวนสัตว์พาต้า เริ่มจดทะเบียนขึ้นเป็นสวนสัตว์เอกชนในปี พ.ศ. 2557 โดยถือเป็นสวนสัตว์เอกชนแห่งแรกในประเทศไทย ซึ่งในชั้นที่ 6 เป็นสวนแสดงของสัตว์เลื้อยคลาน, สัตว์ครึ่งบกครึ่งน้ำ, สัตว์เลือดเย็น หรือสัตว์หากินในเวลากลางคืน มีการตกแต่งอย่างสนใจในรูปแบบป่าดึกดำบรรพ์ และมีจุดเด่น คือ ซากสต๊าฟของปลากระเบนราหูน้ำจืดขนาดใหญ่ รวมถึงส่วนแสดงงูหลามทองขนาดใหญ่ รวมถึงเคยแสดงซาลาแมนเดอร์ยักษ์เพียงตัวเดียวในประเทศไทย ซึ่งต่อมาได้ตายลงแล้วได้มีการแสดงซากสต๊าฟเอาไว้
ในชั้นที่ 7 จะเป็นสวนแสดงของสัตว์หลากหลายชนิด เช่น นกเพนกวิน, นกเงือก, ม้าแคระ, ลีเมอร์, อุรังอุตัง, ลิงกังเผือก, ลิงวอกเผือก, ค่างดำ, ลิงสไปเดอร์, เสือโคร่ง, เสือดาว-เสือดำ, เสือลายเมฆ, แมวดาว, หมีควาย, หมีหมา, หมาจิ้งจอก, นกมาคอว์ และมีสวนสัตว์เด็กที่สามารถสัมผัสตัวสัตว์ได้ เช่น กระต่าย, แกะ, แพะ, หนูตะเภา รวมถึงกรงนกขนาดใหญ่ที่มีทางเดินที่ขนาบไปด้วยน้ำและน้ำตก และจุดเด่นของสวนสัตว์ชั้นนี้ คือ กอริลลา ที่เป็นเอปที่มีขนาดใหญ่ที่สุดในโลก ซึ่งเดิมเคยมีอยู่ด้วยกัน 2 ตัว เป็นเพศผู้และเพศเมีย
จุดเด่นของสวนสัตว์แห่งนี้ในช่วงเปิดตัว คืออยู่บนชั้นสูงสุดของห้างสรรพสินค้าที่ทันสมัยในยุคนั้น ต้องอาศัยลิฟต์แก้ว ซึ่งมีผนังกระจกขึ้นไป เดินทางขึ้นไปพร้อมกับชมทิวทัศน์ภายนอกอาคาร บางส่วนของสวนสัตว์ติดเครื่องปรับอากาศ เพื่อจัดแสดงสัตว์เมืองหนาว ที่ไม่มีแสดงที่สวนสัตว์อื่น ๆ ของรัฐในประเทศไทย เช่น นกเพนกวิน
แต่ปัจจุบัน กิจการของสวนสัตว์พาต้าอยู่ในช่วงซบเซา มีผู้เข้าชมลดน้อยลงจากเดิมไปมาก เนื่องจากสภาพสังคมที่เปลี่ยนแปลงไป กระทั่งในปี พ.ศ. 2557 ได้มีการเรียกร้องให้ปล่อยกอริลลาเพศเมียที่มีเหลืออยู่เพียงตัวเดียวที่ชื่อ "บัวน้อย" เนื่องจากมีสภาพความเป็นอยู่ที่ดูน่าสงสาร ต้องอยู่ในห้องปรับอากาศ โดยริเริ่มกันตั้งแต่ปี พ.ศ. 2553 แต่ทางผู้บริหารสวนสัตว์และสัตวแพทย์ยืนยันว่าบัวน้อยมีสุขภาพกายและจิตที่แข็งแรงดี รวมถึงได้รับการดูแลเป็นอย่างดี
อนึ่ง สวนสัตว์พาต้าเคยถูกไฟไหม้เมื่อ พ.ศ. 2535 จนทำให้สัตว์เล็กสัตว์น้อยที่อยู่ในส่วนจัดแสดงตายเป็นจำนวนมาก ก่อนจะมีการปรับปรุงและเปิดให้เข้าชมได้ตามปกติในอีกไม่กี่เดือนต่อมา
ฟ้อนยอง
ฟ้อนยอง เป็นฟ้อนที่ประดิษฐ์ขึ้นมาใหม่เมื่อพ.ศ. 2534 โดยโครงการอนุรักษ์และเผยแพร่วัฒนธรรมท้องถิ่น (ฟ้อนยอง) ซึ่งเป็นกิจกรรมหนี่งในโครงการโรงเรียมัธยมศึกษา เพื่อพัฒนาคุณภาพชีวิตและสังคม(มพชส.)ของโรงเรียนวชิรป่าซางร่วมกับสภาตำบลนครเจดีย์ และกรรมการนำสตรีตำบลนครเจดีย์ อำเภอป่าซาง จังหวัดลำพูน โดยมีวัตถุประสงค์เพื่อส่งเสริมวัฒนธรรมของชาวยอง (ไทลื้อจากเมืองยอง) เนื่องจากพื้อนที่อำเภอป่าซางประชากรส่วนใหญ่มีเชื้อสายไทลื้อเมืองยองหรือเรียกว่า "คนยอง" ซึ่งมีประวัติศาสตร์และวัฒนธรรมของตนสืบทอดกันมาช้านานดังนั้นจึงสร้างรูปแบบทางวัฒนธรรมของชาวยองขึ้นมาในรูปของการฟ้อนรำ เพื่อเป็นสิ่งยึดเหนี่ยวทางวัฒนธรรมร่วมกันของชาวยองและเผยแพร่ให้ปรากฏแก่คนทั่วไป
ผู้ฟ้อนจะแต่งกายแบบกุลสตรีชาวลื้อเมืองยอง โดยสวมเสื้อแบบปกป้าย ผูกมัดชายข้าง นุ่งผ้าซิ่นลายน้ำไหล ต่อชายซิ่นสีเขียว โพกผ้าขาวเคียนรอบศีรษะ เกล้าผมมวย และประดับด้วยเครื่องเงิน
ท่าฟ้อนยองประกอบด้วยท่าต่าง ๆ15 ท่า ซึ่งมีชื่อเรียกในภาษายองและชื่อแปลเป็นไทยกลางดังนี้
ท่าฟ้อนยองมี15ท่าแต่16ครั้งนะ เพิ่มพูลกุศล 2ครั้งน่ะ
ใช้เพลง "ฝ้ายคำ" ซึ่งแต่งโดยนายสุชาติ กันชัย เมื่องครั้งยังเป็นนักศึกษาและเป็นสมาชิกของชมรมพื้นบ้าล้านนาสโมสรนักศึกษา มหาวิทยาลัยเชียงใหม่ เนื่องจากคณะผู้จัดทำฟ้อนยองเห็นว่า ทำนองเพลงฝ้ายคำเหมาะสมกับลักษณะของชาวยองคือ รักความสงบ ชอบสันโด นุ่นวลอ่อนหวาน ทำให้มองเห็นภาพพจน์ของชาวยองได้อย่า
เฉียน หลิน
เฉียน หลิน หรือ รินริน (; ; เกิดเมื่อวันจันทร์ที่ 11 มีนาคม พ.ศ. 2534 ณ เมืองหางโจว สาธารณรัฐประชาชนจีน) คือ นักร้องหญิงชาวจีนของสังกัด "เฮลโล! โปรเจกต์" (Hello! Project) ในประเทศญี่ปุ่น ปัจจุบันเธอคือสมาชิกของกลุ่มนักร้องหญิง "มอร์นิงมุซุเมะ" (モーニング娘。)
เฉียน หลิน เข้าสู่วงการบันเทิงครั้งแรกผ่านทางการชักนำของแมวมองจากสถานีโทรทัศน์ท้องถิ่นสถานีหนึ่ง ซึ่งในขณะนั้นเธอกำลังศึกษาในชั้นประถมศึกษาปีที่ 2 เท่านั้น (ปี พ.ศ. 2542) หลังจากนั้น เธอได้ฝากผลงานการแสดงและพิธีกรเอาไว้ในละครโทรทัศน์และรายการโทรทัศน์ของประเทศจีนหลาย ๆ รายการ
ต่อมา เธอก็ได้เข้าทำงานในกลุ่มที่ชื่อ "เฮลโล! โปรเจกต์ เอกก์ส" (Hello! Project Eggs) ซึ่งเป็นกลุ่มในสังกัดเพลงเฮลโล! โปรเจกต์ ของประเทศญี่ปุ่น ผ่านทางการแนะนำของเพื่อนของสึงกุ (つんく) โปรดิวเซอร์ชาวญี่ปุ่นประจำสังกัด
ในวันพฤหัสบดีที่ 15 มีนาคม พ.ศ. 2550 เธอ (และหลี่ ฉุน (李純)) ได้รับการประกาศอย่างเป็นทางการให้เป็นสมาชิกใหม่ในรุ่นที่ 8 ของกลุ่มนักร้องมอร์นิงมุซุเมะ ของประเทศญี่ปุ่น ซึ่งเธอทั้งสองได้เข้ามาร่วมงานในฐานะของ "นักเรียนต่างชาติ" โดยสึงกุได้กล่าวถึงเธอและหลี่ ฉุน ไว้ว่า สมาชิกใหม่ชาวจีนทั้งคู่นี้จะเป็นกุญแจสำคัญสำหรับแผนการของเขาที่จะขยายมอร์นิงมุซุเมะให้กลายเป็นกลุ่มนักร้องของทวีปเอเชีย
เธอและเฉียน หลิน ได้รับการเปิดตัวต่อสื่อมวลชนในฐานะของสมาชิกมอร์นิงมุซุเมะเป็นครั้งแรกในวันอาทิตย์ที่ 18 มีนาคมของปีเดียวกัน ผ่านทางรายการโทรทัศน์ "เฮลโล! มอร์นิง" (Hello! Morning) ของญี่ปุ่น (ซึ่งในสัปดาห์เดียวกันนั้น เธอได้ย้ายมาพำนักที่กรุงโตเกียว ประเทศญี่ปุ่น) หลังจากนั้น เธอทั้งคู่ได้ปรากฏตัวต่อหน้าสาธารณชนเป็นครั้งแรกที่ไซตามะซูเปอร์อารีนา ในการทัวร์คอนเสิร์ตของมอร์นิงมุซุเมะภาคฤดูใบไม้ผลิวันสุดท้าย ซึ่งเป็นวันเดียวกันกับที่ฮิโตมิ โยชิซาวะ อดีตหัวหน้ากลุ่ม 'สำเร็จการศึกษา' จากกลุ่มพอดี
พลิกล็อก
พลิกล็อก เป็นรายการโทรทัศน์ประเภทเกมโชว์ในประเทศไทย ที่เป็นที่นิยมอย่างมากในอดีต ผลิตโดย บริษัท เจเอสแอล จำกัด เริ่มออกอากาศครั้งแรกเดือนมกราคม พ.ศ. 2525 เป็นเกมโชว์ที่เกี่ยวข้องกับตัวเลข โดยให้ทายการเปลี่ยนแปลงของตัวเลขว่า "มากกว่า" หรือ "น้อยกว่า" โดยรายการนี้ได้รับความนิยมอย่างยาวนาน เพราะออกอากาศในช่วงเวลา 11.00 น. ของวันอาทิตย์ต่อเนื่องนานถึง 8 ปี จนถึงเทปสุดท้ายออกอากาศวันที่ 22 ตุลาคม พ.ศ. 2532 แต่ภายหลังจากนั้น รายการพลิกล็อก ก็ได้มีการนำกลับมาทำใหม่อีกครั้งในช่วงปี พ.ศ. 2539-2541
นับตั้งแต่การออกอากาศครั้งแรกในปี พ.ศ. 2525 - 2532 รวมทั้งการนำรายการพลิกล็อกกลับมาทำใหม่เมื่อปี พ.ศ. 2539 - 2541 นั้น ได้มีพิธีกรรายการถึง 4 รุ่นด้วยกันประกอบไปด้วยตลอดระยะเวลาที่มีรายการพลิกล็อกนั้น ได้มีการเปลี่ยนชื่อรายการ รวมถึงรูปแบบเกมหลายครั้ง รวมถึงพลิกล็อกที่มีการนำกลับมาทำใหม่ด้วย ดังต่อไปนี้รอบแจ๊กพ๊อต แผ่นป้ายทั้งหมดจะมี 40 แผ่นป้าย ด้านหลังจะมีตัวเลข 0 – 9 และ ตัวพิเศษซ่อนอยู่ ผู้เข้าแข่งขันเลือก 7 แผ่นป้าย จากนั้นจึงมีการเรียงแผ่นป้ายตามที่ผู้เข้าแข่งขันต้องการ ในการเริ่มต้นจะมีคะแนน 5,000 คะแนน ใบแรกจะเปิดแผ่นป้ายเป็นตัวเลข แผ่นป้ายต่อไปให้ทายว่ามากกว่าหรือน้อยกว่าโดยผู้เล่นต้องกำหนดคะแนนในการเดิมพันด้วย หากกำหนดว่า "หมดเลย" คือใช้คะแนนทั้งหมดในการเดิมพัน ถ้าทายถูกจะได้คะแนนทั้งหมดที่เดิมพันไว้ แต่ถ้าทายผิดคะแนนจะลดลงตามที่เดิมพัน หากผู้เข้าแข่งขันสะสมคะแนนครบ 320,000 คะแนน หรือเดิมพันคะแนนทั้งหมดในการทาย 6 ครั้งแล้วตอบถูกทั้งหมด จะได้เงินรางวัล 1,000,000 บาท ในกรณีที่เดิมพันคะแนนทั้งหมดแล้วทายผิดเกมจะจบลงทันที มีผลเป็นเลข 0 หากจบแผ่นป้ายสุดท้ายผู้เล่นทำคะแนนไม่ถึงเป้าหมายแจ็คพอต จะได้รับเงินเท่ากับคะแนนสะสม และหากเปิดแผ่นป้ายซ้ำติดกันจะได้เงินรางวัลพิเศษ 20,000 บาท
ในยุคของพลิกล็อกรีเทิร์นส์ เงินรางวัลแจ็คพอตจะสะสมเป็นรายเดือน โดยเริ่มต้นที่ 1,000,000 บาท และหากยังไม่มีผู้เข้าแข่งขันทำแจ็คพอตแตก เมื่อเข้าสู่เดือนใหม่ เงินรางวัลแจ็คพอตจะสะสมเพิ่มขึ้นอีก 1,000,000 บาททุกเดือน แต่ถ้าหากมีการทำแจ็คพอตแตกเกิดขึ้น ในสัปดาห์ถัดไป เงินรางวัลแจ็คพอตจะกลับมาที่ 1,000,000 บาทอีกครั้ง
เจมส์ ฟิกก์
เจมส์ ฟิกก์ () เกิดเมื่อปี ค.ศ. 1695 ที่กรุงลอนดอน ประเทศอังกฤษ เจมส์ ฟิกก์ เป็นบุคคลที่ชื่นชอบในศิลปะการต่อสู้ป้องกันตัว ในยุคนั้นการชกมวยยังไม่มีกฎกติกาที่ชัดเจน จึงคิดจะเปลี่ยนแปลงจากการต่อสู้เหล่านั้นให้กลายเป็นเกมกีฬาที่เป็นที่ยอมรับ
เจมส์ ฟิกก์ ประกาศตัวเองว่าเป็นนักมวยจากอังกฤษ ท้าชกกับทุกคนที่คิดว่าตัวเองแน่ โดยมีเงินเดิมพัน 100 ปอนด์ ในปี ค.ศ. 1715 และก็สามารถปราบทุกคนที่ขึ้นประฝีมือได้ทั้งหมด
การชกมวยในสมัยนั้น การกำหนดยกแต่ละยกใช้จอกเหล้าทองเหลืองขนาดบรรจุ 4 ออนซ์ เจาะรูขนาด 2 มิลลิเมตรที่ก้นจอก ลอยน้ำในถังไม้ เมื่อจอกเหล้าจมลงสู่ก้นกั้นเมื่อใด ให้เรียกว่าหนึ่งยก กติกาโดยทั่วไปได้แก่ ห้ามชกต่ำกว่าสะดือ ห้ามกอดรัดฟัดเหวี่ยง ห้ามกัด ห้ามซ้ำคู่ต้อสู้เมื่อล้ม เป็นต้น โดยที่กำหดยกไม่มี ไม่มีการสวมนวม
ในปี ค.ศ. 1719 ก็ไม่มีใครสู้เขาได้ เจมส์ ฟิกก์จึงประกาศตัวเองว่าเป็น "แชมเปี้ยนโลกคนแรกของโลก" (The First Bare-Knuckle Boxing Champion) และฟิกก์ก็ยังชกมวยต่อไปนานถึง 15 ปี ซึ่งการชกของฟิกก์นับเป็นการต่อสู้ที่นับว่าใหม่มากในยุคนั้น โดยดัดแปลงการชกด้วยหมัดเพียงอย่างเดียว ให้มีการเต้นฟุตเวิร์ก มีการโยกหัวหลบหมัดของคู่ต่อสู้ หมัดแย็บ หมัดฮุก เป็นต้น และนอกจากนี้ เจมส์ ฟิกก์ ยังเป็นผู้เชี่ยวชาญในวิชาดาบด้วยอีกต่างหาก และก็เป็นบุคคลแรกของอังกฤษที่ให้มีการเสียค่าบัตรเข้าชมการต่อสู้ของเขา ซึ่งกลายมาเป็นการซื้อตั๋วเข้าชมกีฬาอย่างในปัจจุบัน
เจมส์ ฟิกก์ ยังตั้งค่ายมวยขึ้นมา โดยนับเป็นค่ายมวยแห่งแรกของโลกอีกด้วย ชื่อ "แอมฟิเตอร์" (Amphiter) ขึ้นมาเพื่อฝึกสอนทั้งมวยและดาบ และก็ไม่มีใครเอาชนะได้ จึงยุติการชกไป และยกตำแหน่งแชมป์ให้แก่ จอร์จ เทเลอร์ ลูกศิษย์คนแรกของเขาเป็นแชมป์สืบต่อ
นอกจากนี้แล้ว เจมส์ ฟิกก์ ยังเป็นบุคคลแรกที่คิดค้นเวทีสำหรับชกมวยอีกด้วย โดยใช้ไม้กระดานยกเป็นพื้น และเอาไม้แผ่นทรงจตุรัสมากั้นเป็นการตีกรอบสำหรับการชก
หลังจากยุติการชกไปแล้วไม่นาน แจ๊ค ปรัฟตัน ก็ได้คิดค้นนวมสำหรับชกมวยขึ้น โดยนวมในยุคแรกเป็นถุงมือหนา ๆ แต่ยังไม่เป็นที่นิยมนักในช่วงต้น
เจมส์ ฟิกก์ เสียชีวิตเมื่อวันที่ 8 ธันวาคม ค.ศ. 1734 ที่กรุงลอนดอน เมื่ออายุได้เพียง 39 ปี เท่านั้น และศพของเขาถูกฝังอย่างสมเกียรติที่วิหารเวสต์มินเตอร์เช่นเดียวกับศพของบรรดาบุคคลสำคัญทั้งหลายของอังกฤษ
หลายสิ่งที่เจมส์ ฟิกก์ ได้คิดค้นและฝึกสอนนั้น กลายมาเป็นแนวทางซึ่งพัฒนามาเป็นมวยสากลอย่างในปัจจุบัน จนได้รับการยกย่องให้เป็น "บิดาแห่งมวยสากลสมัยใหม่" (Father of Modern Boxing)
ปีใหม่
ปีใหม่เป็นเวลาซึ่งปีปฏิทินใหม่เริ่มและเพิ่มการนับปีของปฏิทิน ในหลายวัฒนธรรม มีการเฉลิมฉลองเหตุการณ์นี้บางลักษณะ ปีใหม่ของปฏิทินเกรโกเรียนซึ่งปัจจุบันใช้ทั่วโลก ตกวันที่ 1 มกราคม (วันขึ้นปีใหม่) เช่นเดียวกับทั้งปฏิทินโรมันและปฏิทินจูเลียนโย่วๆนูมะ พอมพิเลียส (Numa Pompilius) ในราว 700 ปีก่อนคริสตกาล ตามพลูทาร์กและ[[Macrobius|มาโครเบ
ระหว่าง[[สมัยกลาง]]ในยุโรปตะวันตก ซึ่งขณะนั้นยังใช้ปฏิทินจูเลียน มีการย้ายวันขึ้นปีใหม่หลายครั้ง ขึ้นกับท้องถิ่น วันขึ้นปีใหม่เหล่านั้น เช่น วันที่ 1 มีนาคม 25 มีนาคม [[อีสเตอร์]] 1 กันยายนและ 25 ธันวาคม โดยทั่วไปการเปลี่ยนวันขึ้นปีใหม่เหล่านี้ถูกย้อนกลับเป็นวันที่ 1 มกราคมก่อนหรือระหว่างการรับปฏิทินเกรโกเรียนของท้องถิ่นต่าง ๆ ซึ่งเริ่มใน ค.ศ. 1582 และตะมุตะมิ
[[หมวดหมู่:ปฏิทิน]]
[[หมวดหมู่:การเฉลิมฉลองปีใหม่]]
วันพ่อ
วันพ่อ เป็นวันสำคัญ ในการฉลองความเป็นพ่อและบุคคลที่นับถือในการเป็นพ่อ วันพ่อแห่งชาตินั้นทั่วโลกจะมีการจัดแตกต่างกันไป โดยในประเทศไทยจัดตรงกับวันที่ 5 ธันวาคม ของทุกปี โดยในกว่า 50 ประเทศจะจัดวันอาทิตย์ที่สามของเดือนมิถุนายน
จอห์น บี. ดอดด์ ชาวอเมริกันเป็นผู้ริเริ่มแนวคิดของวันพ่อแห่งชาติ โดยเริ่มต้นที่เมืองแฟร์มอนต์ รัฐเวสต์เวอร์จิเนีย โดยเริ่มครั้งแรกเมื่อ 5 กรกฎาคม พ.ศ. 2461 ในโบสถ์แห่งหนึ่งในแฟร์มอนต์
มาปูโต
มาปูโต (, , "มาปูตู") เป็นเมืองหลวงของประเทศโมซัมบิก เป็นท่าเรือบนชายฝั่งมหาสมุทรอินเดีย มีประชากรตามสำรวจ 966,837 คน (พ.ศ. 2540) แต่คาดว่าประชากรจริงจะสูงกว่านี้เนื่องจากมีสลัม และถิ่นฐานอื่น ๆ สินค้าส่งออกหลักคือ ถ่านหิน ฝ้าย น้ำตาลทราย โลหะเคลือบโครเมียม ใยสับปะรด (sisal) เนื้อมะพร้าวตากแห้ง (copra) และไม้เนื้อแข็ง อุตสาหกรรมที่ผลิตในเมืองมีทั้งซีเมนต์ เครื่องปั้นดินเผา เฟอร์นิเจอร์ รองเท้า และยางพารา และมีโรงหลอมอะลูมิเนียมด้วย กรุงมาปูโตล้อมรอบด้วยจังหวัดมาปูโต แต่ปกครองแยกต่างหาก
ถนนฝั่ม หงู หลาว
ถนนฝั่ม หงู หลาว () เป็นถนนสายหนึ่งในนครโฮจิมินห์ ประเทศเวียดนาม ชื่อถนนตั้งตามวีรบุรุษของชาวเวียดนาม เป็นแหล่งโรงแรมและที่พักราคาประหยัดของนักท่องเที่ยวประเภทแบ็กแพ็กเกอร์ คล้ายถนนข้าวสารในประเทศไทย
โอ-2 สกายมาสเตอร์
โอ-2 สกายมาสเตอร์ (O-2 Skymaster) เครื่องต้นแบบ เครื่องบิน โอ-2 สกายมาสเตอร์ เริ่มบินครั้งแรกเมื่อวันที่ 28 กุมภาพันธ์ ค.ศ. 1961 โดยพัฒนามาจา่กเซสนา 337 มียอดการจำหน่ายถึงปี ค.ศ. 1976 กว่า 2,255 เครื่อง ในปี ค.ศ. 1966 กองทัพอากาศสหรัฐฯ ได้ทำสัญญาสั่งสร้างสกายมาสเตอร์ในใช้ในงานควบคุมอากาศยานส่วนหน้าปฏิบัติการทางจิตวิทยา ตรวจการณ์ ชี้เป้า โดยกำหนดสัญลักษณ์เป็น โอ-2 เพื่อใช้แทน โอ-1 เบิร์ด ด็อก
สุชาติ เทียนทอง
สุชาติ เทียนทอง (พ.ศ. 2481 - 23 มิถุนายน พ.ศ. 2528) เป็นนักร้องลูกทุ่งชายชื่อดังในอดีต มีผลงานเพลงเด่น เช่น เหล้าจ๋า รักกันบ่ได้ และเป็นนักแต่งเพลงเจ้าของนามปากกา "ป.เทียนสุวรรณ" เคยปั้นนักร้องดังอย่าง รักชาติ ศิริชัย ที่ประสบความสำเร็จในเพลง " ฉันทนาที่รัก " และ "รักข้ามคลอง"
สุชาติ เทียนทอง ชื่อจริง "ประเทือง เทียนสุวรรณ" เกิดที่ ต.สำเภาร่ม อ.เมือง จังหวัดพระนครศรีอยุธยา เมื่อปี พ.ศ. 2481 มีประสบการณ์ทำงานมาหลายอย่าง เช่น พายเรือขายของ ทำงานรับจ้าง ชกมวย เนื่องจากมีฐานะยากจน
เมื่ออายุ 18 ปี ได้เข้าเป็นสมาชิกวงจุฬารัตน์ ของครูมงคล อมาตยกุล บันทึกเสียงครั้งแรก ด้วยผลงานเพลงจากฝีมือการแต่งเพลงของตัวเอง ในเพลง บ้านนาของเรา และมีเพลงที่ประสบความสำเร็จเช่น ครวญหาแม่, ปักษ์ใต้วิปโยค, ปลาบู่ทอง, วันสุดท้าย และ วิวาห์อาดูร
หลังจากนั้นได้ลาออกจากวงจุฬารัตน์ และมาตั้งวงดนตรีของตนเอง ต่อมาเกิดปัญหาคออักเสบ ต้องผ่าตัดต่อมทอนซิล ทำให้เสียงของสุชาติที่เคยหวาน ก็กลับใหญ่ ไม่สามารถร้องเพลงแบบเดิมได้ สุชาติจึงเปลี่ยนแนวมาร้องเพลงแนวสนุก เช่นเพลง เหล้าจ๋า, เพราะคุณคนเดียว, รักกันบ่ได้ , แว่นวิเศษ ได้รับความนิยมอย่างมาก และยังได้นำเอาเพลงสากล มาแปลงเนื้อเป็นเพลงไทยลูกทุ่ง อย่างมารักกัน และดิงดอง กันบ่ ในปี 2527 สุชาติต้องยุบวงดนตรี และทุ่มเทกับการแต่งเพลง เพื่อเก็บเงินไว้ทำศพแม่ เพลงสุดท้ายที่สุชาติได้แต่งไว้มีชื่อว่า "พบกันที่เชิงตะกอน" รวมแล้ว สุชาติ เทียนทองมีผลงานเพลงที่ประพันธ์ไว้ 484 เพลง
สุชาติ เทียนทอง เสียชีวิตจากโรคประจำตัว เมื่อ 23 มิถุนายน พ.ศ. 2528 สวดศพที่วัดเชิงหวาย และฌาปนกิจวันที่ 2 ก.ค. 2528 โดยมีนายห้างประจวบ จำปาทอง ดูแลเรื่องการทำศพ เนื่องจากสุชาติ เสียชีวิตในช่วงที่อยู่ในฐานะยากจนมาก
หลังการเสียชีวิต ทายาทของสุชาติ มีปัญหาเรื่องลิขสิทธิ์เพลงของสุชาติกับห้างเสียงสยาม แผ่นเสียงเทป ของนายปรีชา อัศวฤกษ์นันท์ ซึ่งศาลได้ตัดสินให้ต่างฝ่ายต่างสามารถให้เช่าลิขสิทธิ์ได้ แต่ส่วนใหญ่ คนในวงการจะเช่าลิขสิทธิ์กับอดีตภรรยา คือ นาง สุมน เทียนทอง เพราะต้องการช่วยเหลือทายาทของนักแต่งเพลงผู้ล่วงลับ
คาซา ซี.212 อวิโอคาร์
คาซา ซี.212 อวิโอคาร์ () ซี.212 สร้างขึ้นมาเพื่อภารกิจ 6 ประการคือลำเลียงพลร่มพร้อมอาวุธ 16 นาย ขนส่งทางทหาร เครื่องบินพยาบาล เครื่องบินภ่ายภาพทางอากาศ ฝึกลูกเรือ และ บรรทุกผู้โดยสาร เครื่องต้นแบบ คาซา ซี.212 บินครั้งแรกเมื่อวันที่ 26 มีนาคม ค.ศ. 1971 และประจำการในกองทัพอากาศสเปนในปี ค.ศ. 1974
มีรายละเอียดดังต่อไปนี้
รางวัลเทลลี
รางวัลเทลลี () เป็นรางวัลที่กำหนดมาตรฐานการผลิตสื่อต่างๆ ให้อยู่เหนือมาตรฐาน ซึ่งสื่อดังกล่าว ได้แก่ งานโฆษณา และรายการที่ผลิตเพื่อถ่ายทอดในประเทศสหรัฐอเมริกาและทั่วโลก ทางโทรทัศน์ หรือทางเคเบิล รวมทั้งงานวิดีโอ และภาพยนตร์สารคดี ทั้งด้านการศึกษาและการท่องเที่ยว
รางวัลเทลลี ก่อตั้งขึ้นในปี ค.ศ. 1978 (ครั้งนี้เป็นครั้งที่ 28) โดยมิสเตอร์เดวิด อี. คาร์เทอร์ (David E. Carter) โดยมีจุดประสงค์ที่จะสร้างมาตรฐานในการผลิตสื่อให้มีคุณค่าเหนือมาตรฐาน (High Standard of Merit) โดยเริ่มต้นจากสื่อโฆษณาก่อน และในภายหลังจึงได้มีรางวัลสำหรับวิดีโอ และรายการโทรทัศน์เพิ่มขึ้นมา เพื่อกระตุ้นกระแสของการสร้างสรรค์ในการทำสื่อ และเป็นการเพิ่มมาตรฐานของการผลิตสื่อให้ดียิ่งๆ ขึ้นไป
รางวัลเทลลีถือหนึ่งในรางวัลที่เป็นที่ต้องการมากที่สุดในวงการสื่อโฆษณา ในแต่ละปีมีชิ้นงานเข้าร่วมประกวดถึงกว่า 13,000 ชิ้น จากทุกทวีปทั่วโลก ตั้งแต่บริษัทเอเจนซี่ บริษัทผู้ผลิตต่าง ๆ ไปจนถึงบริษัทข้ามชาติยักษ์ใหญ่ (โดยเฉพาะองค์กรเล็กๆ มักจะเข้าร่วมเพื่อสร้างความมั่นใจว่า ผลงานขององค์กรนั้นมีมาตรฐานเป็นที่ยอมรับในระดับโลก)
รางวัลเทลลี จะตัดสินจากมาตรฐานและคุณภาพของชิ้นงานที่โดดเด่น โดยที่แต่ละชิ้นงานจะไม่ได้แข่งขันกันเอง แต่จะต้องแข่งกับมาตรฐานที่เป็นเลิศที่เดวิด อี. คาร์เทอร์ ได้ตั้งไว้ และจะมีการขยับมาตรฐานเพิ่มขึ้นทุกปี โดยมีทีมผู้ชำนาญในระดับแนวหน้าจากวงการสื่อและโฆษณาจากทั่วโลก ซึ่งเคยได้รับรางวัลไปแล้วในปีก่อนๆ เป็นผู้ตั้งมาตรฐานและตัดสิน
คาเมนไรเดอร์ BLACK
คาเมนไรเดอร์ แบล็ค () เป็นภาพยนตร์แนวโทคุซัทสึ เป็นภาพยนตร์ทีวีชีรีส์ลำดับที่ 8 ของซีรีส์ มาสค์ไรเดอร์ สร้างโดย อ.โชทาโร่ อิชิโนโมริ และ โทเอะ ออกอากาศทาง MBS ในวันที่ 4 ตุลาคม ค.ศ. 1987 ถึง วันที่ 9 ตุลาคม ค.ศ. 1988 จำนวนตอน 51 ตอน
ในประเทศไทยเคยออกอากาศทางสถานีวิทยุโทรทัศน์ไทยทีวีสีช่อง 3 ในชื่อว่า"วีรบุรุษหน้ากากดำ"ส่วนลิขสิทธิ์ในการจัดจำหน่ายโดยบริษัท ทีไอจีเอ (TIGA) โดยใช้ชื่อว่า"ราชันย์แห่งศตวรรษ คาเมนไรเดอร์แบล็ค"
สองทารกที่เกิดในคืนสุริยคราสมีเพียงคนเดียวที่จะกลายเป็น "ราชันย์แห่งศตวรรษหรือราชันย์แห่งการสร้าง" แต่จะเป็นใครระหว่าง มินามิ โคทาโร่ และ อาคิซึกิ โนบุฮิโกะ ชะตากรรมของทั้งคู่ถูกผ่าตัดให้เป็น แบล็คซัน (โคทาโร่) และ ชาโดว์มูน (โนบุฮิโกะ) จากน้ำมือของพวก "โกลกอม" เผ่าปีศาจที่หวังจะครองโลก แต่โคทาโร่หลบหนีออกมาได้ก่อนจะถูกลบจิตใจของมนุษย์ ด้วยความแค้นที่มีเขาจึงใช้พลังของแบล็คซันเข้าต่อกรกับองค์การโกลกอมที่นำโดย สามมหาสังฆราช
วิลอซิแรปเตอร์
เวโลซิแรปเตอร์ () เป็นไดโนเสาร์กินเนื้อที่ฉลาดและว่องไว อยู่ในวงศ์โดรเมโอซอร์ (Dromaeosauridae) เวโลซิแรปเตอร์นั้นมี 2 ชนิดคือมองโกเลียนซิสกับ
แอนโทพิทุส โดยการออกล่าเหยื่อเป็นกลุ่มเหมือนหมาป่า อาวุธคือเล็บเท้าแหลมคมเหมือนใบมีดและฟันที่คมกริบ เป็นไดโนเสาร์ที่มีชีวิตอยู่บนโลกช่วงประมาณ 83-70 ล้านปีก่อนในยุคครีเทเชียสตอนปลาย มีหลักฐานพบเป็นฟอสซิลในบริเวณเอเชียกลางสำหรับมองโกเลียนซิสและพบที่อเมริกาสำหรับ
แอนโทพิทุส (เคยมีการค้นพบฟอสซิล
เวโลซิแรปเตอร์ มองโกเลียนซิสว่าต่อสู้กับ
โปรโตเซอราทอปส์ด้วย)มันยังถูกเข้าใจว่าคือ ไดโนนีคัส ของเอเชีย จึงแยกประเภทใหม่เพราะมันมีรูปร่างคล้ายกันกับไดโนนีคัส
เวโลซิแรปเตอร์มีไดโนเสาร์ที่มีลักษณะใกล้เคียงกัน คือ ยูทาห์แรปเตอร์, ไดโนนีคัส และโดรมีโอซอรัส
เวโลซิแรปเตอร์เป็นที่รู้จักอย่างกว้างขวางในภาพยนตร์ไซไฟฮอลลีวูดเรื่อง "Jurassic Park" ในปี ค.ศ. 1993 "The Lost World Jurassic Park" ในปี ค.ศ. 1997 Jurassic Park 3 ในปี ค.ศ.2001 Jurassic World ในปี ค.ศ.2015 และ Jurassic World: Fallen kingdom ใน ปี ค.ศ. 2018ในเรื่อง 
เวโลซิแรปเตอร์ปรากฏกายเสมือนตัวละครเอกตัวหนึ่งในเรื่องโดยเฉพาะในเรื่อง 
Jurassic World ทั้งสองภาค
โดยในเรื่อง เวโลซิแรปเตอร์ ถูกเรียกสั้น ๆ ว่า ""แรปเตอร์"" (หมายถึง นกล่าเหยื่อ) ซึ่งในภาพยนตร์มิได้ใช้ เวโลซิแรปเตอร์ มองโกเลียนซิสที่มีขนาดเท่าไก่ซึ่งบางคนคิดว่าใช้แบบจากไดโนไนคัสปรับขนาดแต่จริงๆแล้วในภาพยนตร์ถูกต้องแล้วเนื่องจากใช้เป็น เวโลซิแรปเตอร์ แอนโทพิทุสที่พบในอเมริกา
เวโลซิแรปเตอร์ ถูกพบเป็นซากดึกดำบรรพ์ในแถบทะเลทรายโกบีในมองโกเลียและ
ยังถูกพบในอเมริกาบางส่วนอีก
เออมัคชี เอ็มบี-339
เออมัคชี เอ็มบี-339 (Aermacchi MB-339) เอ็มบี-339 พัฒนามาจาก เครื่องบิน เอ็มบี-326 เครื่องต้นแบบเอ็มบี-339 บินเป็นครั้งแรกเมื่อวันที่ 12 สิงหาคม ค.ศ. 1976 และประจำการในกองทัพอากาศอิตาลีในปี ค.ศ. 1978
ธงชัย เล็กกัมพล
ธงชัย เล็กกัมพล เป็นนักแต่งเพลงลูกทุ่งฝีมือดี มีผลงานฮิต ติดหูคนฟังมากมายหลายสิบเพลงเช่น "ทหารบกพ่ายรัก" ,"ไร่อ้อยคอยรัก" , "สัญญาเมื่อสายัณห์", "สัญญา 5 ปี", "ลารักจากสวนแตง", "เสียงครวญจากสวนแตง" ฯลฯ
ธงชัย เล็กกัมพล หรือที่คนในวงการเรียกกันว่าหมอธงชัย มีชื่อจริงว่า ธงชัย เล็กกัมพร เป็นชาว จ. สุพรรณบุรี ได้รับปริญญาวิทยาศาสตร์ มหาบัณฑิต ด้านสุขศึกษาและพฤติกรรมศาสตร์ จากศิริราช เส้นทางในวงการลูกทุ่งไทยของหมอธงชัยค่อนข้างแตกต่างจากนักแต่งเพลงลูกทุ่งคนอื่นอยู่มาก เพราะหมอธงชัยมาจากครอบครัวที่มีฐานะค่อนข้างดี โดยครอบครัวของหมอธงชัยเป็นคนจีนในตลาดสวนแตง จ.สุพรรณบุรี จึงได้รับการศึกษาที่ดี และสามารถเข้าเรียนระดับปริญญาตรี ที่คณะแพทยศาสตร์ศิริราชพยาบาล ได้ และระหว่างเรียน ก็ได้หารายได้พิเศษ ด้วยการแต่งเพลงให้กับนักร้องลูกทุ่ง โดยเฉพาะนักร้องวงพรนารายณ์ และมีเพลงสร้างชื่อเสียงให้เขามากมาย อย่าง สัญญาเมื่อสายัณห์, สัญญา 5 ปี, ลารักจากสวนแตง, เสียงครวญจากสวนแตง ฯลฯ
เมื่อจบปริญญาตรีแพทย์จากศิริราช สาขาสาธารณสุขศาสตร์ เอกสุขศึกษา ในปี 2518 หมอธงชัยเลือกที่จะไปทำงานเป็นนักวิชาการสาธารณสุข มากกว่าจะเป็นหมอโรงพยาบาล และราวปี 2520 ในยุคที่วงพรนารายณ์เริ่มราโรย หมอธงชัยจึงคิดปั้นนักร้องเอง โดยเลือก แหวนเพชร วงทอง จากวงเพลิน พรมแดน ที่ดังจากเพลง รักข้ามโขง และ ไร่อ้อยคอยรัก อันเป็นฝีมือการแต่งของหมอเองมาปั้น ซึ่งก็ประสบความสำเร็จในระดับหนึ่ง ก่อนที่นักร้องจะมีปัญหา จึงต้องแยกย้ายกันไป
หมอธงชัยแนะนำเคล็ดลับในการแต่งเพลงว่า "นักแต่งเพลงจริงๆ เรื่องโน้ตไม่จำเป็น เพราะต้องปล่อยสมองให้เป็นอิสระ นักดนตรีเก่งๆ ไม่จำเป็นต้องแต่งเพลงเป็น และนักแต่งเพลงเก่งๆ ก็ไม่จำเป็นต้องเป็นดนตรี แต่มันแมทช์กันโดยสมอง.." และ " คนแต่งเพลงดีๆแล้วไม่ดัง อย่าไปน้อยใจ มันไม่ใช่โชคชะตา มันเป็นวิทยาศาสตร์ ตัวแปรอยู่ที่การประชาสัมพันธ์ คุณภาพของเพลง และการจัดการ เช่นการโชว์ คอนเสิร์ตต่างๆ "
ปัจจุบัน หมอธงชัย เล็กกัมพลมีตำแหน่งเป็นนักวิชาการสาธารณสุขระดับ 9 ของกระทรวงสาธารณสุข
จงพันธ์ จงลักษมณี
ดร.จงพันธ์ จงลักษมณี เป็นนักโบราณชีววิทยาของกรมทรัพยากรธรณี เป็นผู้ค้นพบไดโนเสาร์ ไทยซอรัส จงลักษมณี ("Thaisaurus chonglakmanii") ที่เขาทอง จังหวัดพัทลุง
กระทรวงพาณิชย์ (ประเทศไทย)
กระทรวงพาณิชย์ () เป็นกระทรวงหนึ่งของประเทศไทยที่มีอำนาจหน้าที่เกี่ยวกับการค้า ธุรกิจบริการ ทรัพย์สินทางปัญญา และราชการอื่นๆ ตามที่มีกฎหมายกำหนดให้เป็นอำนาจหน้าที่ของกระทรวงพาณิชย์ หรือส่วนราชการที่สังกัดกระทรวงพาณิชย์ กระทรวงพาณิชย์ตั้งอยู่ที่ 44/100 ถนนสนามบินน้ำ ตำบลบางกระสอ อำเภอเมืองนนทบุรี จังหวัดนนทบุรี 11000
กระทรวงพาณิชย์เดิมเรียก "กระทรวงเศรษฐการ" ตั้งขึ้นเมื่อ พ.ศ. 2463 ในสมัยพระบาทสมเด็จพระมงกุฎเกล้าเจ้าอยู่หัว
เมื่อแรกตั้งนั้นกระทรวงพาณิชย์ตั้งนั้นไม่มีที่ทำการกระทรวง เสนาบดีจึงมักจะใช้บ้านของตนเป็นสถานที่ทำงาน ต่อมาในสมัยรัชกาลที่ 6 โปรดเกล้าฯ ให้ กรมพระจันทบุรีนฤนาถ ดำรงตำแหน่งเป็นเสนาบดีกระทรวงพาณิชย์พระองค์แรก จึงได้มีการสร้างอาคารที่ทำการอย่างถาวร บริเวณวัง 3 แห่ง คือ วังกรมหลวงอดิศรอุดมเดช วังกรมหลวงบดินทร์ไพศาลโสภณ และวังกรมหมื่นทิวากรวงษ์ประวัติ และใช้ทำการมาเป็นเวลากว่า 70 ปี ครั้นสภาพบ้านเมืองเจริญขึ้น รัฐบาลเริ่มมีนโยบายขยับขยายหน่วยงานราชการออกไปยังชานเมืองมากขึ้น เพื่อลดปัญหาความแออัดของตัวเมืองภายในเขตเกาะรัตนโกสินทร์ คณะรัฐมนตรีได้มีมติเมื่อวันที่ 29 สิงหาคม พ.ศ. 2532 อนุมัติให้กระทรวงพาณิชย์ใช้ที่ดินราชพัสดุจำนวนเนื้อที่ 48 ไร่เศษ บริเวณตำบลบางกระสอ อำเภอเมืองนนทบุรี จังหวัดนนทบุรี สำหรับก่อสร้างอาคารที่ทำการกระทรวงพาณิชย์แห่งใหม่ ซึ่งเป็นที่ตั้งของกระทรวงจนถึงปัจจุบันหน่วยงานระดับกรมในสังกัดกระทรวงพาณิชย์ได้แก่หน่วยงานในรูปแบบของรัฐวิสาหกิจหน่วยงานในรูปแบบขององค์การมหาชนได้แก่
ขุนตาน
ขุนตาน หรือ ขุนตาล อาจหมายถึงสำหรับการใช้ ขุนตาน/ขุนตาล ดูเพิ่มที่ ทิวเขาขุนตาน
วิลเลียม จิลเล็ตต์
วิลเลียม ฮูเกอร์ จิลเล็ตต์ เกิดเมื่อ 24 กรกฎาคม พ.ศ. 2396 เมืองฮาร์ตฟอร์ด สหรัฐอเมริกา - เสียชีวิตเมื่อ 29 เมษายน พ.ศ. 2480 
เป็นผู้เขียนบทชาวอเมริกัน และแสดงในบท เชอร์ล็อก โฮมส์ จากบทประพันธ์ของเซอร์อาร์เทอร์ โคนัน ดอยล์
เขาออกจากมหาวิทยาลัยในปี 1875 เข้าทำงานกับบริษัทคลังสินค้าแห่งหนึ่งในเมืองนิวออร์ลีนส์ และปรากฏตัวครั้งแรกที่โรงละครโกลบในเมืองบอสตัน ท่ามกลางความสำเร็จในการเล่นบทตลก
สก๊อตติช เอวิเอชั่น บลูด็อก
สก๊อตติช เอวิเอชั่น บลูด๊อก (Scottish Aviation Bulldog) บลูด๊อกเป็นเครื่องบินที่ได้รับการพัฒนามาจาก บีเกิล พับ เครื่องบินขนาดเบา เครื่องต้นแบบบลูด๊อก บินเป็นครั้งแรกเมื่อวันที่ 19 พฤษภาคม ค.ศ. 1969 และเริ่มสายการผลิตในปี ค.ศ. 1971 เริ่มประจำการในกองทัพอากาศอังกฤษเมื่อปี ค.ศ. 1973 และมีประเทศที่สั่งไปใช้อีกหลายประเทศได้แก่ จอร์แดน บอตสวานา กานา มอลตา เคนยา มาเลเซีย ไนจีเรีย สวีเดน
จินเหมาทาวเวอร์
จินเหมาทาวเวอร์ (อักษรจีน: 金茂大厦; พินอิน: Jīn Mào Dàshà อักษรละติน: Jin Mao Tower) เป็นตึกระฟ้า ออกแบบโดยสถาปนิกอเมริกัน เอเดรียน สมิธ ใน สคิดมอร์, โอวิงส์ แอนด์ เมอร์ริลล์ ในขณะเดียวกันก็ยังมีความสูงเป็นอันดับที่ 5 ของโลกจากความสูงหลังคา และอันดับที่ 7 ของโลกเมื่อวัดรวมถึงยอดสูงสุด โดยมีความสูง 421 เมตร หรือ 1,380 ฟุต และมีทั้งหมด 88 ชั้น พื้นที่รวมกว่า 278,707 ตารางเมตร โดยใช้เป็นสำนักงานและโรงแรมเซี่ยงไฮ้แกรนด์ไฮแอท ตั้งอยู่ที่เมืองเซี่ยงไฮ้และโดนโค่นด้วยหลายตึก เช่น ตึกอินเตอแนชั่นคอมเมีรชทาวเวอร์ฮ่องกง ที่สูง529เมตร118ชั้นและเซี่ยงไฮ้เวรอไฟแนเชี่ยลเซ็นเตอร์ของเซี่ยงที่สูง539เมตร108ชั้นเซี่ยงไฮ้ ประเทศจีน
ทูอินเตอร์เนชัลนัลไฟแนนซ์เซ็นเตอร์
ทู อินเตอร์เนชัลนัล ไฟแนนซ์ เซ็นเตอร์ (; ) เป็นอาคารที่ได้รับการออกแบบอย่างพิถีพิถัน หรูหราในแบบโมเดิร์น ประกอบไปด้วยสองอาคาร คือ อาคารที่ 1 มีทั้งสิ้น 55 ชั้น เป็นที่ตั้งของโรงแรมโฟร์ซีซั่นฮ่องกง ในส่วนอาคารที่ 2 อาคารสำนักงาน เป็นตึกระฟ้าที่สูงที่สุดบนเกาะฮ่องกง อันดับที่2ในดินแดนทั้งหมดของฮ่องกง รองจากตึกอินเตอร์เนชันแนลคอมเมิร์ซเซ็นเตอร์ที่ตั้งอยู่บนเกาลูนตะวันตก และเป็นอันดับที่ 7 ของโลก มีความสูง 415.8 เมตร หรือ 1,362 ฟุต และมีทั้งหมด 88 ชั้น ใช้เป็นสำนักงาน ร้านค้า ลานจอดรถ
แชมป์เฉพาะกาล
แชมป์เฉพาะกาล () หมายถึงตำแหน่งแชมป์ที่ให้ผู้ที่เหมาะสมครองตำแหน่งไปก่อน เนื่องจากแชมป์โลกตัวจริงไม่อาจจะชกได้จะเนื่องด้วยสาเหตุอันใดก็แล้วแต่ แต่เมื่อทั้งคู่พร้อม แชมป์เฉพาะกาลกับแชมป์โลกตัวจริงต้องชกกันเพื่อหาแชมป์โลกตัวจริง แต่ระหว่างที่เป็นแชมป์เฉพาะกาลสามารถชกป้องกันตำแหน่งกับผู้ท้าชิงได้ และมีสถานภาพเช่นเดียวกับแชมป์โลกตัวจริงทุกประการ
สถาบันที่ริเริ่มให้มีแชมป์เฉพาะกาล คือ สภามวยโลก (WBC) โดยเริ่มให้มีในปี พ.ศ. 2536 โดยนักมวยคนแรกที่เป็นแชมป์เฉพาะกาลคือ วิคเตอร์ ราบานาเลส นักมวยชาวเม็กซิโก ในรุ่นแบนตั้มเวท เนื่องจากแชมป์โลกตัวจริงขณะนั้น คือ โจอิชิโร ทัตสุโยชิ มีปัญหาด้านสุขภาพ และเมื่อได้ชกกันก็เป็นฝ่ายทัตสุโยชิชนะคะแนนไป
สำหรับนักมวยไทยคนแรกที่เป็นแชมป์เฉพาะกาล คือ ศิริมงคล สิงห์มนัสศักดิ์ โดยได้มาในวันที่ 9 สิงหาคม พ.ศ. 2539 ที่จังหวัดพิษณุโลก เมื่อเป็นฝ่ายชนะน็อก โฮเซ่ หลุยส์ บัวโน่ นักมวยชาวเม็กซิกันไปได้ในยกที่ 5
สำหรับสถาบันสมาคมมวยโลก (WBA) เริ่มให้มีตำแหน่งแชมป์เฉพาะกาลในปี พ.ศ. 2541 และนักมวยไทยรายแรกที่ครองแชมป์นี้ของสมาคมมวยโลก คือ สงคราม ป.เปาอินทร์ โดยได้มาจากการชนะคะแนน รอนนี่ มากราโม่ นักมวยชาวฟิลิปปินส์ ในวันที่ 30 มกราคม พ.ศ. 2542 ที่พัทยา
ในปัจจุบัน สถานะของแชมป์เฉพาะกาลเปลี่ยนไป โดยทาง WBA ผู้ที่เป็นแชมป์เฉพาะกาล จะเป็นรองแชมป์โลกอันดับ 1 ที่จะรอชิงแชมป์กับแชมป์โลกตัวจริงต่อไป ในขณะที่ทาง WBC รองแชมป์โลกอันดับ 1 จะถูกเรียกว่า แชมป์เข็มขัดเงิน (Silver championship)
กัง แซชุล
กัง แซชุล (; ) เป็นนักมวยสากลอาชีพชาวเกาหลีใต้ในระดับที่มีชื่อเสียงคนแรกของเกาหลีใต้
กัง แซชุล เคยชกกับนักมวยไทยมาแล้วถึง 3 คน เป็นการชกที่เกาหลีใต้ 1 ครั้ง และที่เวทีราชดำเนินอีก 2 ครั้ง โดยครั้งแรกในปี พ.ศ. 2498 กัง แซ ชุล แพ้เคะแนน ออมทรัพย์ แหลมฟ้าผ่า ที่เวทีราชดำเนิน
ครั้งที่ 2 พ.ศ. 2501 พบกับ พันธ์ศักดิ์ วิถีชัย เจ้าของฉายา " กระทิงดำ " ที่กรุงโซลเมืองหลวงของประเทศ โดยที่ กัง แซ ชุล เป็นโปรโมเตอร์จัดการชกเอง โดยขณะนั้นพันธ์ศักดิ์เป็นทหารไทยที่ไปประจำการอยู่ที่เกาหลีใต้ในระหว่างเหตุการณ์สงครามเกาหลี ผลปรากฏว่าพันธ์ศักดิ์เป็นฝ่ายแพ้คะแนนไป หลังการชกมีเหตุวิวาทตะลุมบอนกันเกิดขึ้นระหว่างทหารเกาหลีใต้และทหารไทยที่เข้ามาเชียร์ทั้งคู่ เนื่องจากมีเหตุระหองระแหงกันเล็กน้อยซึ่งไม่เกี่ยวกับการชก เหตุสงบลงได้เมื่อได้ทหารของสหประชาชาติเข้ามาห้าม
หลังจากนั้น กัง แซ ชุล ได้พัฒนาฝีมือขึ้นมาจนได้ครองแชมป์ภาคตะวันออกไกล (OBF) รุ่นมิดเดิลเวท เทียมบุญ อินทรบุตร โปรโมเตอร์ชื่อดังของไทยขณะนั้นจัดให้เดินทางมาชกที่ประเทศไทยอีกครั้ง โดยพบกับ เขียวหวาน ยนตรกิจ ในวันที่ 13 พฤศจิกายน พ.ศ. 2504 ที่เวทีราชดำเนิน โดยเป็นการชิงแชมป์ภาค ฯ ผลการชก กัง แซ ชุล เป็นฝ่ายแพ้แตกไปเพียงยกที่ 2 เท่านั้น โดยการชกครั้งนี้กระทำต่อหน้าพระพักตร์พระบาทสมเด็จพระเจ้าอยู่หัวด้วย
พระยาพหลพลพยุหเสนา
พระยาพหลพลพยุหเสนา เป็นราชทินนามบรรดาศักดิ์ทหาร อาจหมายถึง
จักรกริช แอลจียิม
จักรกริช แอลจียิม มีชื่อจริงว่า สมศักดิ์ พลาผล เกิดเมื่อวันที่ 24 มีนาคม พ.ศ. 2517 ที่ตำบลเขาคีริส อำเภอพรานกระต่าย จังหวัดกำแพงเพชร
เมื่อ สายรุ้ง อ.สุวรรณศิลป์ เสียแชมป์ให้ เฮซุส ชอง อย่างไม่คาดฝัน จักรกริช แอลจียิม เป็นผู้ที่ไดรับเลือกให้ขึ้นชิงแชมป์แก้มือแทนสายรุ้งที่ต้องเลื่อนรุ่นเพราะปัญหาน้ำหนักตัว ในวันแถลงข่าวการชกกับ เฮซุส ชอง นั้น จักรกริชแต่งกายด้วยชุดนักเรียนขาสั้นไปร่วมงานแถลงข่าว สร้างความฮือฮาให้กับสื่อมวลชนพอสมควร เนื่องจากขณะนั้นจักรกริชเป็นเพียงนักมวยโนเนม ไม่มีใครรู้จักมาก่อน และนึกไม่ถึงว่าจะเป็นเพียงเด็กนักเรียนมัธยม ซึ่งขณะนั้นจักรกริชอยู่ชั้นมัธยมศึกษาปีที่ 5 (ม.5) เท่านั้น
จักกริชขึ้นชิงแชมป์โลกในรุ่นจูเนียร์ฟลายเวทของสหพันธ์มวยโลก (WBF) ในวันที่ 23 ตุลาคม พ.ศ. 2538 ที่จังหวัดหนองคาย กับ เฮซุส ชอง นักมวยชาวเม็กซิกัน ผลการชกจักรกริชเป็นฝ่ายชนะคะแนน 12 ยก ไป แต่ระหว่างการชกจักรกริชถูกหมัดหนัก ๆ ของชองเข้าไปหลายหมัด ถึงแม้จะเป็นฝ่ายชนะคะแนนไปก็ดูค้านสายตา และสร้างความบอบช้ำให้จักรกริชเป็นอย่างมาก และเป็นที่วิพากษ์วิจารณ์ไปทั่วถึงผลการชก
ความบอบช้ำจากการชิงแชมป์โลกยังไม่ทันหายดี จักรกริชขึ้นชกอุ่นเครื่องกับเบน เอสโคเบีย เมื่อวันที่ 20 ธันวาคม พ.ศ. 2538 ปรากฏว่าเป็นฝ่ายชนะคะแนนแบบสะบักสะบอมอีก จนกระทั่งระหว่างการฝึกซ้อมที่จะป้องกันตำแหน่งนั้น จู่ ๆ จักรกริชก็สลบล้มลง เมื่อนำส่งโรงพยาบาล แพทย์ตรวจพบว่าสมองของจักรกริชบอบช้ำมาก เชื่อว่าเป็นผลจากการชกกับ เฮซุส ชอง นี่เอง เมื่อทำได้ทำการผ่าตัดเอาเลือดที่คั่งออกก็ช่วยอะไรไม่ได้มาก ฟื้นขึ้นมาก็กลายเป็นบุคคลทุพพลภาพ ไม่สามารถดูแลตัวเองได้ จึงต้องแขวนนวมไปโดยปริยาย และต่อมาก็มีหลายบุคคลในวงการมวยได้ให้ความช่วยเหลือทางด้านการเงิน
จักรกริช แอลจียิม นับได้ว่าเป็นนักมวยที่น่าสงสารมากที่สุดคนหนึ่ง ที่ต้องกลายเป็นคนพิการทั้ง ๆ ที่อายุยังน้อยอยู่ ปัจจุบันนี้ จักรกริช อาศัยอยู่กับครอบครัวที่บ้านเกิด มีสภาพร่างกายซีกซ้ายไม่สามารถขยับได้ การกีฬาแห่งประเทศไทย (กกท.) ได้ให้ความช่วยเหลือจักรกริชและครอบครัวเป็นจำนวนเงิน 5,000 บาท ทุกเดือน โดยช่วยเหลือมาตั้งแต่เดือนมิถุนายน พ.ศ. 2548
เฮซุส ชอง
เฮซุส ชอง (Jesus Chong) เป็นนักมวยลูกครึ่งจีนกับเม็กซิกัน เกิดเมื่อวันที่ 7 มกราคม พ.ศ. 2508 ที่เมืองโกเมซ พาลาซิโอ ประเทศเม็กซิโกเฮซุส ชอง มีฉายาว่า " El Tigre " ซึ่งเป็นภาษาสเปนแปลว่า เสือโคร่ง ซึ่งแฟนมวยชาวไทยตั้งฉายาให้ว่า " ไอ้เสือเผ่น "
เฮซุส ชอง นับเป็นนักมวยอันตรายคนหนึ่งสำหรับนักมวยไทย เมื่อเป็นฝ่ายชนะน็อกยกที่ 9 สายรุ้ง อ.สุวรรณศิลป์ นักมวยไทยไปในปี พ.ศ. 2537 ไปอย่างไม่มีใครคาดคิดถึง ได้แชมป์รุ่นจูเนียร์ฟลายเวท ของสหพันธ์มวยโลก (WBF) ไป เนื่องจากขณะนั้นทุกคนคิดว่า เฮซุส ชอง คงเป็นเพียงนักมวยพื้น ๆ ธรรมดา ๆ ไม่ยากอะไรที่สายรุ้งจะเอาชนะไม่ได้
จากนั้นในปี พ.ศ. 2538 เฮซุส ชอง ก็ได้เดินทางมาชกที่ประเทศไทยอีกครั้งกับ จักรกริช แอลจียิม นักมวยเด็กโนเนม แม้ผลการชกเฮซุส ชอง จะเป็นฝ่ายแพ้คะแนนไป แต่ก็ขัดสายตายิ่งนัก และตลอดการชกเฮซุส ชองเป็นฝ่ายชกหมัดหนัก ๆ ได้หลายครั้งใส่จักรกริช ทำให้จักรกริชมีสภาพบอบช้ำ และกลายมาเป็นบุคคลทุพพลภาพในที่สุด
จากนั้น เฮซุส ชอง ได้มีโอกาสชิงแชมป์ในระดับภูมิภาคของลาตินหลายต่อหลายครั้ง แต่ไม่ประสบความสำเร็จเลย รวมทั้งได้เดินทางมาชกที่ประเทศไทยอีกครั้งในการชิงแชมป์รุ่นเดิมกับ ลิงลม พ.ธวัชชัย ในปี พ.ศ. 2543 ก็เป็นฝ่ายแพ้คะแนนไป ก่อนที่จะแขวนนวมไปในปี พ.ศ. 2546
มูลนิธิมวยโลก
มูลนิธิมวยโลก (–เป็นชื่อที่เปลี่ยนมาในปี พ.ศ. 2547; ตัวย่อ: WBF) หรือชื่อเดิมว่า สหพันธ์มวยโลก (World Boxing Federation) สถาบันมวยสากลระดับโลกสถาบันหนึ่ง แต่ไม่เป็นที่ยอมรับนักของบรรดาแฟนมวยและสื่อมวลชนทั่วโลก เนื่องจากนักมวยที่เป็นแชมป์และผู้ท้าชิงและนักมวยที่มีชื่ออยู่ในอันดับ มักเป็นนักมวยที่ไม่ได้มีฝีไม้ลายมืออะไร และการจัดชิงแชมป์ ป้องกันแชมป์ ทำได้ง่ายมาก จนดูเหมือนไม่มีมาตรฐาน
มูลนิธิมวยโลก ดำเนินงานโดย นายแจ๊ค เรนนี่ ชาวออสเตรเลียเป็นประธาน ก่อตั้งขึ้นในปี พ.ศ. 2531 ได้เข้ามาสู่ประเทศไทยในปี พ.ศ. 2537 (ในนาม สหพันธ์มวยโลก) ด้วยการชิงแชมป์โลกของนักมวยไทย 2 คน ที่จังหวัดสมุทรปราการ คือ วันวิน จ.เจริญ และ สายรุ้ง อ.สุวรรณศิลป์ และเป็นสายรุ้งนั่นเองที่ได้เป็นแชมป์ของสถาบันนี้คนแรกของไทย หลังจากนั้นก็มีนักมวยไทยต่างทยอยเป็นแชมป์มากมายติด ๆ กัน เช่น ฟ้าลั่น ศักดิ์กรีรินทร์, มงคล แอลจียิม, ก้องธวัช ส.กิตติ, ฟ้าสั่ง ป.พงษ์สว่าง, จักรกริช แอลจียิม, ฟ้าสั่ง พ.ธวัชชัย เป็นต้น แต่ที่ดูเหมือนว่าจะเป็นที่รู้จักและนิยมมากที่สุดคือ แซมซั่น กระทิงแดงยิม ซึ่งสร้างสถิติป้องกันแชมป์ไว้ได้มากถึง 38 ครั้งด้วยกัน ถ้าหากสถิตินี้เป็นของสถาบันที่มีมาตรฐานมากกว่านี้ ต้องกลายเป็นสถิติอันดับหนึ่งของโลกไปแล้ว เพราะ โจ หลุยส์ นักมวยรุ่นเฮฟวี่เวทชาวอเมริกันที่มีสถิติป้องกันตำแหน่งแชมป์โลกมากที่สุดยังทำได้เพียงแค่ 25 ครั้ง
และหลังจากแซมซั่นแขวนนวมไปในปี พ.ศ. 2545 ก็ไม่มีนักมวยไทยคนใดขึ้นชิงแชมป์หรือป้องกันตำแหน่งแชมป์ของสถาบันนี้อีกเลย จนอาจเรียกได้ว่า สถาบันมูลนิธิมวยโลกนั้นได้ตายจากไปแล้วในวงการมวยไทย
ถึงอย่างไรก็ตาม มูลนิธิมวยโลกเคยมีการจัดชิงแชมป์โลกในรุ่นเฮฟวี่เวทด้วยครั้งหนึ่งในประเทศไทย ในปี พ.ศ. 2537 ที่ จังหวัดเชียงใหม่ โดยเป็นการป้องกันตำแหน่งระหว่าง จอห์นนี่ เนลสัน แชมป์โลกผิวดำชาวอังกฤษ กับ นิโคไล คัลพิน ผู้ท้าชิงชาวรัสเซีย ผลการชกปรากฏว่า จอห์นนี่ เนลสัน เป็นฝ่ายชนะคะแนน 12 ยกไปอย่างจืดชืด ไร้ความสนุก โดยมีนายชวน หลีกภัย นายกรัฐมนตรีในขณะนั้นเป็นประธาน ซึ่งเป็นรายการเดียวกับ แซมซั่น ป้องกันตำแหน่งครั้งแรกด้วย ซึ่งก็ต้องถือว่าเป็นคู่มวยชิงแชมป์โลกในรุ่นเฮฟวี่เวทที่เกิดขึ้นในประเทศไทยเป็นครั้งแรกและครั้งเดียวตราบจนปัจจุบันนี้
อนึ่ง มูลนิธิมวยโลก เคยมีนักมวยชาวญี่ปุ่น คือ โยสุเกะซัน นิชิจิมะ เป็นแชมป์ในรุ่นครุยเซอร์เวทอยู่ด้วย แต่หากทางคณะกรรมการมวยสากลอาชีพของญี่ปุ่น (JBC) กลับไม่ยอมรับเป็นแชมป์ แสดงให้เห็นถึงการยอมรับของนานาชาติอย่างแท้จริง
เทนโอ ฮารุกะ
เทนโอ ฮารุกะ เป็นตัวละครจากเรื่อง เซเลอร์มูน
นักพากย์ญี่ปุ่น : Minagawa Junko
นักพากย์ไทย : พิชยา บุญสม (ช่อง 9 อ.ส.ม.ท., ภาค Sailor Star) , ศรีอาภา เรือนนาค (TIGA), อรุณี นันทิวาส (อนิเมะคริสตัล ซีซั่น 3)
"ชื่อ-นามสกุล" : เทนโอ ฮารุกะ
"วันเกิด" : 27 มกราคม
"ราศี" : มังกร
"กรุ๊ปเลือด" : B
"อายุ" : 16 ปี (ในภาค S)
"สูง" : 175 ซม.
"สีผม" : เงิน (Manga) / ทอง (Anime)
"การศึกษา" : โรงเรียน Mugen Gakuen High School (เกรด 10)
โรงเรียน Juban High School (เกรด 11)
"ครอบครัว" : ไม่ปรากฏข้อมูลเกี่ยวกับครอบครัว รู้เพียงแต่เป็นเด็กกำพร้าและได้รับการอุปการะเป็นบุตรบุญธรรมจากมหาเศรษฐีท่านหนึ่ง
"สีที่ชอบ" : ทอง
"งานอดิเรก" : ขับรถวิบาก, แข่งรถ, แข่งมอเตอร์ไซต์, จีบผู้หญิงน่ารักๆ แทบทุกคนที่พบเห็น
"ความสามารถพิเศษ" : ขับรถแข่ง, นักวิ่ง, เล่นเปียโน, การต่อสู้, จีบผู้หญิง
"อาหารที่ชอบ" : สลัด
"อาหารที่ไม่ชอบ" : ถั่วนัตโตะ
"วิชาที่ชอบ" : ฟิสิกส์
"วิชาที่ไม่ชอบ" : ประวัติศาสตร์
"สิ่งที่กลัว" : การสารภาพ
"จุดแข็ง" : การแข่งรถ
"พาหนะ" : Ferrari512M, เฮลิคอปเตอร์ส่วนตัว
"อัญมณีที่ชอบ" : อำพัน
"ความใฝ่ฝันสูงสุด" : นักแข่งรถอันดับ 1 ของโลก
เพศ : หญิง
นิสัยดี มีความสามารถในด้านการขับรถแต่มีข้อเสียคือเจ้าชู้ มักจีบสาวไปทั่วถ้าได้โอกาส (แต่หลังจากที่คบกับมิจิรุแล้ว ความเจ้าชู้ของฮารุกะจะลดลง) มีความเชื่อมั่นในตัวเองสูง จริงจังในการทำงานมาก มักมีอาการหึงหวงมิจิรุบ่อยครั้ง ฮารุกะมักเรียกแทนตนเองว่า "ผม" ทุกครั้ง
เซเลอร์ยูเรนัสมักจะปรากฏตัวพร้อมกับเซเลอร์เนปจูนเสมอ โดยคำพูดของเซเลอร์ยูเรนัสคือ อัศวินแห่งท้องนภา ผู้พิทักษ์ดาวมฤตยู ดวงดาวแห่งสายลม เซเลอร์ยูเรนัส